sagorsarker/bangla-wikipedia huggingface dataset:
গি দ্য মোপাসঁ

গি দ্য মোপাসঁ (; ৫ আগস্ট ১৮৫০ – ৬ জুলাই ১৮৯৩) একজন বিখ্যাত ফরাসি কবি, গল্পকার ও ঔপন্যাসিক। পূর্ণেন্দু দস্তিদার তার ফরাসি 'লা গাইলাইস' এর অন্তর্ভুক্ত নেকলেস গল্পটি অনুবাদ করেন। বাংলায় তার নামের বানান গী দ্য মোপাসাঁ লেখা হয়ে থাকে।
মোপাসঁ-র জন্ম ১৮৫০ সালের ৫ আগস্ট ফ্রান্সের নরম্যান্ডিতে। তার পিতার নাম গ্যুস্তাভ দ্য মোপাসঁ এবং মায়ের নাম লোর ল্য পোয়াতভাঁ। তিনি স্বল্পভাষী লাজুক স্বভাবের ছিলেন। মায়ের চারিত্রিক বৈশিষ্ট্য অনেকখানিই প্রভাব ফেলেছিল তার উপর। তার মা দুরারোগ্য ব্যাধি ম্যালানকোলিয়ায় ভুগতেন। তিনি মুলত একজন গল্পকার।
মধ্যবিত্ত ঘরের সন্তান বলে লেখাপড়ার সুযোগ পেয়েছিলেন কিছুটা।১৮৬৭ সালে তিনি একটি নিম্ন মাধ্যমিক স্কুলে ভর্তি হন। ১৮৬৯ সালে মোপাসঁ প্যারিসে আইন বিষয়ে লেখাপড়া শুরু করেন।
শীঘ্রই তাকে পড়াশোনা ছেড়ে ফরাসি-প্রুশীয় যুদ্ধের কারণে সেনাবাহিনীতে যোগ দিতে হয়। এরপর ১৮৭২ থেকে ১৮৮০ সাল পর্যন্ত তিনি সিভিল সার্ভেন্ট হিসেবে ফ্রান্সের নৌ মন্ত্রণালয় ও শিক্ষা মন্ত্রণালয়ে কাজ করেন।
স্কুলজীবন থেকেই পারিবারিক বন্ধু গুস্তাভ ফ্লবেয়ারের সাথে পরিচয় হয়। পরবর্তীতে গুস্তাভ ফ্লবেয়ার, এমিল জোলা, আলফস দোঁদে-দের উত্তরসূরী হিসেবে ১৮৮০ সালে একটি কাব্যগ্রন্থ(De Ver) প্রকাশের মধ্যে দিয়ে তার সাহিত্যজগৎে পদার্পণ। প্রথম কাব্যগ্রন্থে খুব বেশি জনপ্রিয়তা পাননি। এসময় প্যারিস তরুণ সাহিত্যিকদল একটি সাহিত্যিকদল বের করে একটি সাহিত্যিক সঙ্কলন। নাম Less Sovress de Medan। এখানে মোপাসঁর প্রথম বড় গল্প 'ব্যুল দ্য সুইফ' (Boule de Suif)- ফ্রাঙ্কো-প্রুশিয়ান যুদ্ধের পটভুমিতে একজন বেশ্যার কাহিনী। ১৮৮৩ সালে আরেকটি বিখ্যাত গল্প প্রকাশিত হল, মাদমোয়াজেল ফিফি। এরপর প্রথম উপন্যাস Un-rie। উপন্যাসটি সরকারি রোষানলের শিকার হল। ১৮৮৫ সালে রচনা করেন বিখ্যাত উপন্যাস "বেল আমি"। বলা হয়ে থাকে, ছোটগল্পকার হিসেবে যতটুকু পারদর্শী ছিলেন, উপন্যাসে তিনি ততটা ঋজুগতি ধরে রাখতে পারেননি।
মাত্র এক দশক সাহিত্যচর্চার সুযোগ পান মোপাসঁ, এই সংক্ষিপ্ত সময়ে তিনি তিনশ' ছোট গল্প, ছয়টি উপন্যাস, বেশ কিছু কবিতা এবং তিনটি ভ্রমণকাহিনী লেখেন। একাদশ-দ্বাদশ শ্রেণির নেকলেস গল্পটিও তার লেখা।
দুর্ভাগ্যবশত তারুণ্যের শুরুতেই তিনি সিফিলিস রোগে আক্রান্ত হন, যা তাকে ধীরে ধীরে মানসিকভাবে বিপর্যস্ত করে তোলে। শেষে মারাত্মক মানসিক বৈকল্যের শিকার হয়ে ১৮৯২ সালের ২ জানুয়ারি কন্ঠনালী কেটে আত্মহত্যার চেষ্টা করেন। পরে গুরুতর আহত অবস্থায় তাকে প্যারিসের একটি প্রাইভেট অ্যাসাইলামে ভর্তি করা হয়, এবং সেখানেই পরের বছর অর্থাৎ ১৮৯৩ সালের ৬ই জুলাই, মাত্র ৪৩ বছর বয়সে, মৃত্যুবরণ করেন এই প্রতিভাবান সাহিত্যিক।
লুই কান

লুই ইসাডোর কান বা সংক্ষেপে লুই আই. কান (জন্ম ইট যে-লেইব শ্মুইলোস্কি-তে) (ফেব্রুয়ারি ২০, ১৯০১ - মার্চ ১৭, ১৯৭৪) একজন বিশ্ববিখ্যাত মার্কিন স্থপতি যিনি এস্তোনীয় ইহুদী বংশোদ্ভূত। ফিলাডেলফিয়ার বিভিন্ন স্থাপত্য অফিসে দীর্ঘদিন কাজ করার পর তিনি ১৯৩৫ সালে নিজস্ব স্থাপত্যচর্চা শুরু করেন। ১৯৪৭ থেকে ১৯৫৭ সাল পর্যন্ত তিনি স্থাপত্যচর্চার পাশাপাশি ইয়েল বিশ্ববিদ্যালয়ের একজন নকশা বিচারক ও অধ্যাপক হিসেবে দায়িত্ব পালন করেন। ১৯৫৭ সাল থেকে তার মৃত্যুর আগ পর্যন্ত তিনি পেনসিলভেনিয়া বিশ্ববিদ্যালয়ের অধ্যাপক হিসাবে কর্মরত ছিলেন।
তিনি মূলত আমেরিকার ফিলাডেলফিয়া আর পেনসিলভানিয়ায় স্থাপত্য চর্চা করেছিলেন। বাংলাদেশের জাতীয় সংসদ ভবন তার একটি বিখ্যাত কীর্তি।
কানে ১৯০১ সালে সাবেক সোভিয়েত রাশিয়ার এস্তোনিয়ায় জন্মগ্রহণ করেন। ১৯২৪ সালে পেনসিলভানিয়া বিশ্ববিদ্যালয় থেকে স্নাতক শেষ করার পর দুনিয়া চষে বেড়িয়েছেন। ১৯২৮ সালে তিনি আগ্রহী হয়ে ওঠেন স্থাপত্যবিদ্যায়। ১৯২৯ সালে যুক্তরাষ্ট্রে<nowiki> </nowiki>ফেরার পর ১৯৩২ সালে আরেক স্থপতি ডোমিনিক বারনিনজারের সঙ্গে আর্কিটেকচারাল রিসার্চ গ্রুপ গড়ে তোলেন। এ সময় তিনি জন মলিটর, জর্জ লুই, অস্কার স্টনোরোবর<nowiki> </nowiki>মতো সে সময়ের নামকরা স্থপতিদের সঙ্গে কাজ শুরু করেন। 
১৯৭৪ সালে কান ম্যানহাটনের পেন স্টেশনের একটি বিশ্রামাগারে হৃদরোগে আক্রান্ত হয়ে মারা যান। তিনি সবেমাত্র ভারতে কর্মস্থল থেকে ফিরেছিলেন। নিউইয়র্ক সিটি এবং ফিলাডেলফিয়া উভয় জায়গার পুলিশের ভুল তথ্যের কারণে, তার স্ত্রীকে প্রাথমিকভাবে অবহিত করা হয়নি।
ক্লোদ মোনে

ক্লোদ মোনে (, () (১৪ই নভেম্বর, ১৮৪০ – ৫ই ডিসেম্বর, ১৯২৬), যিনি অস্কার-ক্লোদ মোনে বা ক্লোদ-অস্কার মোনে নামেও পরিচিত, ফ্রান্সের এক বিখ্যাত অন্তর্মুদ্রাবাদী চিত্রশিল্পী। অন্তর্মুদ্রাবাদ (ইম্প্রেশনিজম) কথাটি তাঁর আঁকা রঙচিত্র "আঁপ্রেসিওঁ, সোলেই ল্যভঁ ("Impression, soleil levant", "সূর্যোদয়, অন্তর্মুদ্রা") থেকে নেয়া।
মন্ট ব্লাঙ্ক

মঁ ব্লঁ (, ) আল্পস পর্বতমালা ও পশ্চিম ইউরোপের সর্বোচ্চ পর্বত। সমুদ্রতল থেকে এর শীর্ষ বিন্দুর উচ্চতা ৪৮০৮ মিটার। আক্ষরিক অর্থে মঁ ব্লঁ অর্থ হলো ‘শুভ্র পর্বত’।
আল্পস পর্বতমালার অংশ মঁ ব্লঁ পর্বতটি ইতালির আওস্তা উপত্যকা এবং ফ্রান্সের ওত-সাভোয়া এলাকার মধ্যবর্তী অঞ্চলে অবস্থিত। পর্বতশীর্ষটি ঠিক কোন্‌ দেশের চৌহদ্দিতে অবস্থিত তা নিয়ে এখনো বাদানুবাদ চলছে। ফ্রান্স ও ইতালি উভয়েই এটিকে নিজ-নিজ দেশের অন্তর্গত বলে দাবি করে। ১৮৬১ খ্রিষ্টাব্দে ফ্রান্স ও সার্দিনিয়া রাজ্যের মধ্যে এক আলোচনায় পর্বতটির শীর্ষবিন্দুতে দেশ দুইটির সীমানা নির্ধারিত হয়।
মঁ ব্লঁ’র কাছে অবস্থিত সবচেয়ে পরিচিত দুইটি শহর হচ্ছে ইতালির আওস্তা উপত্যকার কুরমাইয়োর এবং ফ্রান্সের ওত-সাভোয়া এলাকার শামোনিখ। শামোনিখেই প্রথম শীতকালীন অলিম্পিকের আসর বসে। মঁ ব্লঁ-র তলদেশ দিয়ে ১৯৫৭ ও ১৯৬৫ খ্রিস্টাব্দের মধ্যে এই দুই শহরের মধ্যে সংযোগ স্থাপনকারী ১১.৬ কিলোমিটার দীর্ঘ মঁ ব্লঁ টানেল খোঁড়া হয়।
মঁ ব্লঁ ও তার আশেপাশের পর্বতগুলি পর্বতারোহণ এবং স্কিইং করার এলাকা হিসেবে জনপ্রিয়। এছাড়াও সুইজারল্যান্ড ভ্রমণকারীদের জন্য মঁ ব্লঁ একটি অপরিহার্য পর্যটন কেন্দ্র।
আম্মিয়ানুস মারকেল্লিনুস

আম্মিয়ানুস মারকেল্লিনুস (জন্ম: , died ৪০০) খ্রিষ্টীয় তৃতীয় শতকের রোমান সৈনিক এবং ইতিহাসবিদ ছিলেন। 
আম্মিয়ানুসের জন্ম পূর্ব ভূমধ্যসাগরে, সম্ভবত সিরিয়া বা ফিনিশিয়াতে, প্রায় 330 সালের দিকে। তার মাতৃভাষা অজানা কিন্তু তিনি সম্ভবত গ্রীক এবং লাতিনও জানতেন। তার বেঁচে যাওয়া ইতিহাসের বইগুলি ৩৫৩ থেকে ৩৭৮ সাল পর্যন্ত জুড়ে রয়েছে।
ইয়োহান ক্রিস্টফ আডেলুং

ইয়োহান ক্রিস্টফ আডেলুং (জার্মান ভাষায়: Johann Christoph Adelung) (৮ আগস্ট, ১৭৩২ – সেপ্টেম্বর ১০, ১৮০৬) একজন জার্মান ব্যাকরণবিদ ও ভাষাবিজ্ঞানী। তিনি জার্মান ভাষার অভিধান "গ্রামাটিশ-ক্রিটিশেস ভ্যোর্টারবুখ ডের হোখডয়চেন মুন্ডার্ট" (Grammatisch-kritisches Wörterbuch der hochdeutschen Mundart অর্থাৎ "উচ্চ জার্মান ভাষার বাচনশৈলীর বৈয়াকরণিক-সমালোচনা অভিধান")-এর প্রণেতা।
আডেলুং ১৭৩২ সালের ৮ই আগস্ট পশ্চিম পোমেরানিয়ার ষ্পান্টেকো শহরে জন্মগ্রহণ করেন। তিনি মাগডেবুর্গের আংকলাম ও বের্গে মঠ বিদ্যালয়ে এবং পরে হালে বিশ্ববিদ্যালয়ে পড়াশোনা করেন। ১৭৫৯ সালে তিনি এরফুর্ট শহরে উচ্চবিদ্যালয় বা গুমনাজিউমে অধ্যাপক হিসেবে নিয়োগ পান। কিন্তু দুই বছর পর অধ্যাপনা ত্যাগ করেন এবং লাইপ্তসিশ শহরে বসবাস শুরু করেন। সেখানে তিনি ভাষাতত্ত্ব নিয়ে গবেষণা করেন। ১৭৮৭ সালে ড্রেসডেনে জাখসেন নির্বাচনী এলাকার প্রধান গ্রন্থাগারিক হিসেবে নিয়োগ লাভ করেন। মৃত্যুর পূর্ব পর্যন্ত তিনি সেখানেই কর্মে নিয়োজিত ছিলেন।
আডেলুংয়ের লেখনীর পরিমাণ অনেক। জার্মান ব্যাকরণ, অভিধান, ও শৈলীর উপর তার উন্নতমানের কাজের মাধ্যমে তিনি জার্মান বানানবিধির সংস্কার, বাগধারার উত্‌কর্ষসাধন, ও জার্মান ভাষার আদর্শ বা মান রূপ নির্ধারণে গুরুত্বপূর্ণ ভূমিকা পালন করেন। তার জার্মান ভাষার অভিধান "গ্রামাটিশ-ক্রিটিশেস ভ্যোর্টারবুখ ডের হোখডয়চেন মুন্ডার্ট" (Grammatisch-kritisches Wörterbuch der hochdeutschen Mundart অর্থাৎ "উচ্চ জার্মান ভাষার বাচনশৈলীর বৈয়াকরণিক-সমালোচনা অভিধান") (১৭৭৪-১৭৮৬) তার গবেষণার একটি বড় অংশ জুড়ে রয়েছে।
ইয়াকপ গ্রিমের পূর্ব পর্যন্ত কেউ জার্মান ভাষার জন্য এতো পরিমাণ অবদান রাখতে পারে নি। তার মৃত্যুর কিছুদিন আগে "মিথ্রিডাটেস্, ওডার আলগেমাইনে ষ্প্রাখেনকুন্ডে" (১৮০৬) প্রকাশিত হয়। এই কাজের ইঙ্গিত প্রেরণা লাভ করেন ১৫৫৫ সালের কনরাড ফন গেসনারের একই নামের একটি প্রকাশনা থেকে, কিন্তু আডেলুংয়ের কাজ আরও বিস্তৃত ছিল। দুর্ভাগ্যবশত তার কাজ তিনি সম্পন্ন করে যেতে পারেন নি। তার মৃত্যুর পরপরই প্রকাশিত এই বইয়ের প্রথম খণ্ডে এশিয়াটিক ভাষা নিয়ে এবং বাকি দুটি খন্ড ইয়োহান সেভেরিন ফাটার (১৭৭১-১৮২৬)-এর তত্ত্বাবধানে সম্পন্ন হয়। আডেলুং-এর প্রকাশিত অসংখ্য বইয়ের মধ্যে উল্লেখযোগ্য কিছু বই হল: দিরেক্তোরিয়ুম দিপ্লোমাতিকুম (মেইসেন, ১৮০২); "ডয়চে ষ্প্রাখলেরে ফ্যুর শুলেন" (বার্লিন, ১৭৮১); এবং পাক্ষিক "মাগাত্সি‌ন ফুর ডি ডয়চে ষ্প্রাখে" (১৭৯২-১৭৮৪)।
ইয়োহান গটফ্রিট হের্ডার

ইয়োহান গটফ্রিট হের্ডার (২৫ আগস্ট, ১৭৪৪ - ডিসেম্বর ১৮, ১৮০৩) একজন জার্মান দার্শনিক, ধর্মতত্ত্ববিদ, কবি ও সাহিত্য সমালোচক। তিনি আলোকিত যুগের একজন অন্যতম চিন্তাবিদ।
হের্ডার ২৫ আগস্ট, ১৭৪৪ তৎকালীন প্রুসিয়া রাজ্যের মোরাঙ্গানে (বর্তমান মোরা, পোল্যান্ড) জন্মগ্রহণ করেন। দরিদ্র পরিবারে তিনি বেড়ে ওঠেন। তার পাঠ গ্রহণ শুরু হয় তার বাবার বাইবেল ও গীতিকবিতা দিয়ে। ১৭৬২ সালের ১৭ বছর বয়সে তিনি কনিগ্‌সবার্গ বিশ্ববিদ্যালয়ে ভর্তি হন। সেখানে তিনি ইমানুয়েল কান্টের ছাত্র ছিলেন।
আলেকজান্ডার ফন হুমবোল্‌ড্‌ট্

আলেকজান্ডার ফন হুমবোল্‌ড্‌ট্‌ ১৭৬৯ সালের ১৪ সেপ্টেম্বর জার্মানীর বার্লিন শহরে জন্মগ্রহণ করেন।
Le voyage aux régions equinoxiales du Nouveau Continent, fait en 1799–1804, par Alexandre de Humboldt et Aimé Bonpland (Paris, 1807, etc.), consisted of thirty folio and quarto volumes, and comprised a considerable number of subordinate but important works. Among these may be enumerated
Portal
Sources
Misc
ফ্রিড্‌রিশ ফন শ্লেগেল

ফ্রিড্‌রিশ ফন শ্লেগেল () (১০ই মার্চ, ১৭৭২—১২ই জানুয়ারি, ১৮২৯) জার্মান কবি, সমালোচক ও পণ্ডিত।
শ্লেগেলের অন্যতম ভাষাতাত্ত্বিক রচনা "Über die Sprache und Weisheit der Indier" ("উবার ডি শ্‌প্রাখ উন্ড ভাইসহাইট ডের ইন্ডিয়ার" বা "ভারতের ভাষা ও বিজ্ঞতা প্রসঙ্গে") (১৮০৮)।
আউগুস্ট ভিলহেল্ম ফন শ্লেগেল

আউগুস্ট ভিলহেল্ম ফন শ্লেগেল (৮ সেপ্টেম্বর, ১৭৬৭ – ১২ মে, ১৮৪৫) জার্মান কবি, অনুবাদক ও সমালোচক। তিনি উইলিয়াম শেকসপিয়ারের রচনাগুলো অনুবাদ করেন, এবং এতে শেকসপিয়রের কাজগুলো জার্মান ধ্রুপদে পরিণত হয়। এছাড়া তিনি ইউরোপ মহাদেশের প্রথম সংস্কৃত ভাষার অধ্যাপক এবং "ভগবত গীতা"র প্রথম অনুবাদক।
আউগুস্ট ভিলহেল্ম ১৭৬৭ সালের ৮ই সেপ্টেম্বর হানোফারে জন্মগ্রহণ করেন। ১৮১২ সালের পর তার নামের সাথে ফন শ্লেগেল যুক্ত হয়। তার পিতা ইয়োহান আডলফ শ্লেগেল ছিলেন একজন লুথেরান পুরোহিত। আউগুস্ট হানোফার জিমনেসিয়ামে পড়াশুনা করেন এবং পরে গ্যটিঙেন বিশ্ববিদ্যালয় থেকে ডিগ্রি অর্জন করেন।
ইয়াকপ গ্রিম

ইয়াকপ গ্রিম () (৪ জানুয়ারি, ১৭৮৫ - ২০ সেপ্টেম্বর, ১৮৬৩) জার্মান ভাষাতাত্ত্বিক, আইনজ্ঞ ও পুরাণবেত্তা। তিনি ভাষাবিজ্ঞানে "গ্রিমের রীতি"র জন্য প্রসিদ্ধ। তার ভাই ভিলহেল্ম গ্রিম গ্রিম ভাতৃদ্বয়ের একজন এবং "গ্রিম ভাইদের রূপকথা"র সহ-লেখক।
ইয়াকপ ১৭৮৫ সালের ৪ জানুয়ারি হেসেন-কাসেলে জন্মগ্রহণ করেন। তার পিতা ফিলিপ গ্রিম ছিলেন একজন আইনজীবী। তিনি ইয়াকপের ছেলেবেলায় মারা যান। ১৭৯৮ সালে তাকে এবং তার ছোটভাই ভিলহেল্ম গ্রিমকে কাসেলের একটি সরকারি স্কুলে ভর্তি করা হয়। ১৮০২ সালে তিনি মার্বুর্গ বিশ্ববিদ্যালয়ে আইন বিভাগে ভর্তি হন। পরের বছর তার ছোট ভাইও একই বিশ্ববিদ্যালয়ে ভর্তি হন।
১৮০৮ সালে তার মায়ের মৃত্যুর পর তিনি কিং অফ ভেস্ট্‌ফালিয়ার জেরোম বোনাপার্টে গ্রন্থাগারের তত্ত্বাবধায়ক হিসেবে নিয়োগ লাভ করেন। তখন হেসেন-কাসেল নেপোলিয়ন বোনাপার্ট এর নিয়ন্ত্রণে ছিল। বোনাপার্ট তাকে রাজ্যসভার নিরীক্ষক হিসেবে নিয়োগ দেন। অল্প সময়েই তার বেতন ২০০০ থেকে ৪০০০ ফ্রাঁ হয়। বোনাপার্ট বিতাড়িত হওয়ার পর এবং নির্বাচক হিসেবে পুনঃপ্রতিষ্ঠিত হওয়ার পর ইয়াকপ ১৮১৩ সালে রাষ্ট্রদূত হিসেবে নিয়োগপ্রাপ্ত হন। ১৮১৪ সালে তাকে বইয়ের ক্ষতিপূরণ আদায়ের লক্ষ্যে ফ্রান্সে পাঠানো হয়। তিনি ১৮১৪ থেকে ১৮১৫ সালে ভিয়েনার কংগ্রেসে রাষ্ট্রদূত হিসেবে অংশগ্রহণ করেন। ভিয়েনা থেকে ফেরার পর তাকে পুনরায় প্যারিসে পাঠানো হয় বইয়ের ক্ষতিপূরণ আদায় নিশ্চিত করতে। ইতোমধ্যে তার ভাই ভিলহেল্ম কাসেল গ্রন্থাগারে নিয়োগ পান এবং ১৮১৬ সালে ইয়াকপকে ফল্কেলের অধীনে দ্বিতীয় গ্রন্থাগারিক হিসেবে নিয়োগ দেওয়া হয়। ১৮২৮ সালে ফল্কেলের মৃত্যুর পর দুই ভাই প্রথম ও দ্বিতীয় গ্রন্থাগারিক পদে নিয়োগ লাভের আশা করলেও পরে বই সংরক্ষণকারী রোমেলকে প্রথম স্থান দেওয়া হলে তারা অসন্তুষ্ট হন। ফলে তারা পরের বছর গটিঙেনে এ চলে যান। সেখানে ইয়াকপ অধ্যাপক ও গ্রন্থাগারিক পদে নিয়োগ পান এবং ভিলহেল্ম তার সহকারী হিসেবে নিয়োগ লাভ করেন।
ইয়াকপ গটিঙেন সেভেন নামে পরিচিত অন্যান্য পণ্ডিতদের সাথে যোগ দেন। তারা সম্মিলিতভাবে হানোভার রাজ্যের সংবিধান রদকরণে বিরুদ্ধে স্বাক্ষর করেন। ফলে তিনি ১৮৩৭ সালে তার অধ্যাপনা হারান এবং হানোভার রাজ্য থেকে বিতাড়িত হন। সে এবং তার ভাই কাসেলে ফিরে যান। তারা প্রুশিয়ার রাজার নিমন্ত্রণে বার্লিনে যাওয়ার পূর্বে ১৮৪০ সাল পর্যন্ত কাসেলেই থাকেন। সেখানে তারা দুজনেই অধ্যাপক এবং একাডেমি অফ সায়েন্সেসের নির্বাচিত সদস্য হিসেবে নিয়োগ লাভ করেন। পরবর্তীতে তিনি আমেরিকান একাডেমি অফ আর্টস অ্যান্ড সায়েন্সেস এর পররাষ্ট্র সম্মাননা সদস্য হিসেবেও নির্বাচিত হন।
ফ্রান্‌ৎস বপ

ফ্রান্‌ৎস বপ () (১৪ই সেপ্টেম্বর, ১৭৯১—২৩শে অক্টোবর, ১৮৬৭) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহের তুলনামূলক গবেষণার একজন অগ্রপথিক ছিলেন। এ বিষয়ে তিনি বিপুল কাজ করেন।
বপ সংস্কৃত ভাষা শিক্ষার জন্য ১৮১২ সালে প্যারিসে যান এবং সেখানে দীর্ঘ ৫ বছর তিনি ভাষাটি অধ্যয়ন করেন। ১৮১৬ সালে তার প্রথম বই প্রকাশিত হয়, যার শিরোনাম ছিল "Über das Conjugationssystem der Sanskritsprache in Vergleichung mit jenem der griechischen, lateinischen, persischen und germanischen Sprache" ("গ্রিক, লাতিন, পারসিক ও জার্মানীয় ভাষার সাথে সংস্কৃত ভাষার ক্রিয়ারূপ ব্যবস্থার তুলনা")। ১৮২৭ সালে তিনি তার দ্বিতীয় বই প্রকাশ করেন, যার শিরোনাম ছিল "Ausführliches Lehrgebäude der Sanskritsprache" ("সংস্কৃত ভাষার কাঠামোর বিশদ বিবরণ")।
বপের সর্বপ্রধান গবেষণাকর্ম ছিল "Vergleichende Grammatik des Sanskrit, Zend, Griechischen, Lateinischen, Litthauischen, Altslawischen, Gotischen und Deutschen (সংস্কৃত, অবেস্তা, গ্রিক, লাতিন, লিথুয়ানীয়, প্রাচীন স্লাভোনীয়, গোথিক ও জার্মান ভাষার তুলনামূলক ব্যাকরণ)"। এটি তিনি প্রায় বিশ বছর ধরে ছয়টি খণ্ডে প্রকাশ করেন (১৮৩৩, ১৮৩৫, ১৮৪২, ১৮৪৭, ১৮৪৯, ১৮৫২)।
রাস্‌মুস রাস্ক

রাস্‌মুস রাস্ক () (নভেম্বর ২২, ১৭৮৭ - নভেম্বর ১৪, ১৮৩২) একজন ডেনীয় ভাষাতাত্ত্বিক ও পণ্ডিত। তিনি কয়েকটি ব্যাকরণ বই রচনা করেছেন এবং তুলনামূলক ধ্বনিতত্ত্ব ও রূপতত্ত্ব বা শব্দতত্ত্ব নিয়ে কাজ করেছেন। রাস্ক ভাষা শিক্ষার জন্য প্রথমে আইসল্যান্ড যান। সেখানে তিনি আইসল্যান্ডীয় ভাষায় তার প্রথম ব্যাকরণ বই রচনা করেন। পরে তিনি রাশিয়া, পার্সিয়া, ভারত ও সিলন (বর্তমান শ্রীলঙ্কা) ভ্রমণ করেন। তার মৃত্যুর কিছুদিন পূর্বে তিনি কোপেনহেগেন বিশ্ববিদ্যালয় এ প্রাচ্য ভাষার অধ্যাপক হিসেবে নিয়োগ লাভ করেন। রাস্ক মূলত তুলনামূলক ভাষাবিজ্ঞান এ তার অবদানের জন্য প্রসিদ্ধ, বিশেষ করে তার প্রাথমিক সূত্র যা পরে গ্রিম্‌স ল বা রাস্ক রুল নামে পরিচিত লাভ করে।
আউগুস্ট ফ্রিড্‌রিশ পট

আউগুস্ট ফ্রিড্‌রিশ পট () (১৪ই নভেম্বর, ১৮০২, নেটেলরেডে, হানোভার—৫ই জুলাই, ১৮৮৭, হালে) একজন প্রথম দিককার জার্মান ভাষাবিজ্ঞানী।
পট গ্যোটিঙেন বিশ্ববিদ্যালয়ে ধর্ম নিয়ে পড়াশোনা করার সময় তুলনামূলক ভাষাতত্ত্বে আগ্রহী হয়ে পড়েন। তিনি জার্মানির শহর সেলের একজন স্কুলমাস্টার হয়েছিলেন। ১৯২৭ সালে তিনি ডক্টরেট অভিসন্দর্ভ সমাপ্ত করেন এবং বার্লিন বিশ্ববিদ্যালয়ে ফ্রান্‌ৎস বপের সাথে একত্রে গবেষণা করতে যান। বপ ছিলেন ইন্দো-ইউরোপীয় ভাষাবিজ্ঞানের একজন প্রধান অগ্রগামী ব্যক্তিত্ব। পট ১৮৩০ সালে সাধারণ ভাষাবিজ্ঞানের একজন অবেতনভোগী প্রভাষক হিসেবে বার্লিনে কাজ শুরু করেন। ১৮৩৩ সালে তিনি হালে বিশ্ববিদ্যালয়ে অধ্যাপক হিসেবে যোগ দেন। এখানেই তিনি বাকী জীবন কাটিয়ে দেন। তিনি ইন্দো-ইউরোপীয় ভাষাগুলির মধ্যকার ধ্বনি সাদৃশ্য ও বৈসাদৃশ্যের উপর ভিত্তি করে শব্দের ব্যুৎপত্তি নির্ণয়ের আধুনিক পদ্ধতি উদ্ভাবন করেন। এছাড়াও তিনি জিপসি জাতিদের মধ্যে প্রচলিত রোমানি ভাষার সবচেয়ে গুরুত্বপূর্ণ ভাষাবিদ হিসেবে পরিচিত ছিলেন।
রুডল্‌ফ ফন রাউমার

রুডল্‌ফ ফন রাউমার () (১৮১৫—১৮৭৬) একজন জার্মান ভাষাবিজ্ঞানী। তিনি এর্লাঙেন বিশ্ববিদ্যালয়ে পড়াশোনা করেন এবং আমৃত্যু সেখানেই শিক্ষকতা করেন। তিনি একাকী স্বভাবের ভাষাবিজ্ঞানী ছিলেন এবং ঐতিহ্যবাহী ব্যাকরণবিদ ও আধুনিক ভাষাবিজ্ঞানীদের মধ্যে সংঘটিত সমসাময়িক দ্বন্দ্বে তিনি সক্রিয় অংশ নেন নি। ফলে তার রচনাবলি অবহেলার শিকার হয়। বর্তমানে তাকে উনিশ শতকের ঐতিহাসিক ভাষাবিজ্ঞানের গবেষণা পদ্ধতির অন্যতম অবদানকারী হিসেবে গণ্য করা হয়।
ফ্রিড্‌রিশ আউগুস্ট ভোল্‌ফ

ফ্রিড্‌রিশ আউগুস্ট ভোল্‌ফ (১৫ ফেব্রুয়ারি, ১৭৫৯ – ৮ আগস্ট, ১৮২৪) একজন জার্মান ভাষাতাত্ত্বিক ও সমালোচক। তাকে সাংস্কৃতিক ভাষাতত্ত্বের জনক বলে অভিহিত করা হয়।
ভোল্‌ফ ১৭৫৯ সালের ১৫ ফেব্রুয়ারি হাইনরদে জন্মগ্রহণ করেন। তার পিতা ছিলেন একজন স্কুল শিক্ষক ও অরগ্যান বাদক। তিনি গ্রামার স্কুলে লাতিন ও গ্রিক ভাষা শিখেন, পাশাপাশি তিনি ফরাসি, ইতালীয়, স্পেনীয় ভাষা, ও সঙ্গীত শিখেন।
১৭৭৭ সালে স্বাধীনভাবে পাঠ গ্রহণে পর তিনি গটিঙেন বিশ্ববিদ্যালয়ে ভর্তি হন। কিংবদন্তি আছে, বিশ্ববিদ্যালয়ে সাংস্কৃতিক ভাষাতত্ত্ব বিভাগে কেউ না থাকা স্বত্বেও তিনি এই বিভাগেই ভর্তি হন।
১৭৭৯ থেকে ১৭৮৩ সাল পর্যন্ত তিনি ইলফ্রেড ও ওস্ট্রোডায় শিক্ষকতা করেন। ১৭৮৩ সালে তিনি প্লাতোর সিম্পোজিয়াম প্রকাশ করেন এবং এই প্রকাশনার জন্য তিনি প্রুশিয়ার হালে বিশ্ববিদ্যালয় থেকে সম্মাননা লাভ করেন।
১৮০৬ সালে হালের যুদ্ধের পর ভোল্‌ফের অধ্যাপনা শেষ হয়। তিনি বার্লিনে চলে যান। সেখানে তার ভিল্‌হেল্ম ফন হুম্বোল্টের সহায়তা লাভ করেন। মার্সেই শহরে যাওয়ার পথে তিনি মারা যান এবং তাকে সেখানে সমাধিস্থ করা হয়।
আউগুস্ট শ্লাইখার

আউগুস্ট শ্লাইখার (; () (১৯শে ফেব্রুয়ারি, ১৮২১, মাইনিঙেন—৬ই ডিসেম্বর, ১৮৬১, ইয়েনা) একজন জার্মান ভাষাবিজ্ঞানী। তিনিই সম্ভবত প্রথম ভাষাবিজ্ঞানী যিনি ভাষাসমূহের উৎস ও বংশলতিকা প্রকাশ করার জন্য বৃক্ষচিত্রের আশ্রয় নেন। তিনি তুলনামূলক ভাষাবিচারের মাধ্যমে সমস্ত ইন্দো-ইউরোপীয় ভাষার আদি উৎসভাষা প্রত্ন ইন্দো-ইউরোপীয় ভাষা নির্মাণের চেষ্টা করেন।
হের্মান গ্রাসমান

হের্মান গ্যুন্টার গ্রাসমান () (১৫ই এপ্রিল, ১৮০৯—২৬শে সেপ্টেম্বর, ১৮৭৭) একজন জার্মান ভাষাবিজ্ঞানী, গণিতবিদ ও পদার্থবিজ্ঞানী। তিনি একজন বহুশাস্ত্রজ্ঞ ছিলেন। তিনি নব্যমানবতাবাদ ও প্রকাশনা শিল্পের সাথেও জড়িত ছিলেন।
গণিতের একটি অত্যন্ত গুরুত্বপূর্ণ শাখা রৈখিক বীজগণিত এককভাবে আবিষ্কারের জন্য গ্রাসমানকে অনেক গণিতবিদ মরণোত্তর স্বীকৃতি দিয়েছেন।
গ্রাসমান একাধিক বর্ণের আলো মিশে মানুষের চোখে কীভাবে মিশ্র বর্ণের আলো হিসেবে উপলব্ধ হবে, সে ব্যাপারে একটি বীজগণিতনির্ভর তত্ত্ব দেন। এই তত্ত্বটি বর্ণ বিজ্ঞানে গ্রাসমানের বিধিসমূহ হিসেবে সুপরিচিত।
গ্রাসমান কর্মজীবনের প্রথম পর্যায়ে গণিত নিয়ে অনেক মৌলক অবদান রাখলেও তৎকালীন গণিতবিদ সম্প্রদায় তার কাজের মর্ম বুঝতে দেরি করে। তার রচিত গণিতের মৌলিক বইগুলি তার জীবদ্দশায় তেমন আদৃত হয়নি। ফলে শেষজীবনে গ্রাসমান গণিতে ধীরে ধীরে আগ্রহ হারিয়ে ঐতিহাসিক ভাষাবিজ্ঞান ও সংস্কৃত ভাষা সংক্রান্ত গবেষণার ব্যাপারে আগ্রহী হয়ে ওঠেন। তিনি জার্মান ভাষার ব্যাকরণের ওপরে বই লেখেন, জার্মান লোকগীতি সংগ্রহ করা শুরু করেন ও সংস্কৃত ভাষা শেখেন। তিনি ঋগ্বেদের জন্য প্রায় ২০০০ পৃষ্ঠা দীর্ঘ একটি সংস্কৃত-জার্মান অভিধান রচনা করেন এবং জার্মান ভাষায় সম্পূর্ণ ঋগ্বেদের অনুবাদ করেন, যার দৈর্ঘ্য ছিল ১০০০ পৃষ্ঠারও বেশি। শেষোক্ত দুই কাজের জন্য তিনি মার্কিন প্রাচ্যবিদ সমাজের (American Orientalists' Society "আমেরিকান ওরিয়েন্টালিস্টস সোসাইটি") সদস্যপদ লাভ করেন।
গ্রাসমান ইন্দো-ইউরোপীয় ভাষাসমূহের একটি ধ্বনিবিধি আবিষ্কার করেন, যার নাম দেওয়া হয় গ্রাসমানের বিধি। ট্যুবিঙেন বিশ্ববিদ্যালয় থেকে ১৮৭৬ সালে তাকে ভাষাতত্ত্বে সম্মানসূচক ডক্টরেট সনদ প্রদান করা হয়।
ইয়োহানেস শ্মি‌ট‌ (ভাষাবিজ্ঞানী)

ইয়োহানেস শ্মি‌ট‌ () (২৯শে জুলাই, ১৮৪৩—৪ঠা জুলাই, ১৯০১) একজন জার্মান ভাষাবিজ্ঞানী। তিনি ভাষার বিকাশের তরঙ্গ তত্ত্ব (জার্মান ভাষায় "Wellentheorie") আবিষ্কার করেন।
শ্মিট ব্রান্ডেনবুর্গ প্রদেশের প্রেন্‌ৎসলাউ শহরে জন্ম নেন। তিনি প্রখ্যাত ইন্দো-ইউরোপীয় শাস্ত্রজ্ঞ আউগুস্ট শ্লাইখারের কাছে সাংস্কৃতিক ভাষাতত্ত্ব অধ্যয়ন করেন। তিনি ইন্দো-ইউরোপীয় ভাষাসমূহের উপর, বিশেষ করে স্লাভীয় ভাষাসমূহের উপর বিশেষায়িত গবেষণা করেন। ১৮৬৫ সালে তিনি ডক্টরেট ডিগ্রী লাভ করেন এবং ১৮৬৬ সাল থেকে বার্লিনের একটি গ্যুমনাজিউম (gymnasium)-এ শিক্ষক হিসেবে পড়াতে থাকেন।
১৮৬৮ সালে বন বিশ্ববিদ্যালয় তাকে জার্মান ও স্লাভীয় ভাষাসমূহের অধ্যাপক হিসেবে কাজ করার অণুরোধ করে। বন থেকে ১৮৭২ সালে তিনি প্রকাশ করেন "ডি ফের্ভান্টশাফট্‌স্‌ভের্হেল্টনিসে ডের ইন্ডোগের্মানিশেন ষ্প্রাখেন" ("Die Verwandtschaftsverhältnisse der indogermanischen Sprachen", "ইন্দো-জার্মানীয় ভাষাগুলির সম্পর্ক")। এই বইতেই তিনি তার বিখ্যাত তরঙ্গতত্ত্ব প্রথম উপস্থাপন করেন। এই তত্ত্ব অনুসারে কোন ভাষার নতুন বৈশিষ্ট্যগুলি একটি কেন্দ্রীয় বিন্দু থেকে দুর্বল থেকে দুর্বলতর সমকেন্দ্রিক বৃত্তের আকারে ছড়িয়ে পড়ে, ঠিক যেমন পানিতে পাথর ফেললে যে ঢেউয়ের সৃষ্টি হয়। এভাবে বিসদৃশ ভাষাসমূহের মধ্যে সম্পর্ক স্থাপন করা সম্ভব। তিনি এই তত্ত্বটি ১৮৭০-এর নব্যব্যাকরণবিদদের ধ্বনিবিধিগুলির বিরুদ্ধে উপস্থাপন করেছিলেন।
১৮৭৩ থেকে ১৮৭৬ সাল পর্যন্ত শ্মিট অস্ট্রিয়ার গ্রাৎস বিশ্ববিদ্যালয়ে সাংস্কৃতিক ভাষাতত্ত্বের অধ্যাপক ছিলেন। ১৮৭৬ সালে তিনি বার্লিনে ফিরে আসেন এবং সেখানে হুম্বোল্ট বিশ্ববিদ্যালয়ে অধ্যাপনা করেন। তিনি বার্লিনেই ৫৭ বছর বয়সে মারা যান।
কার্ল ব্রুগমান

কার্ল ব্রুগ্‌মান () (১৬ই মার্চ, ১৮৪৯—২৯শে জুন, ১৯১৯) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাতত্ত্বে তার কাজের জন্য বিখ্যাত। তিনি কর্মজীবনের অধিকাংশ সময় লাইপ্‌ৎসিশ বিশ্ববিদ্যালয়ে সংস্কৃত ভাষা ও তুলনামূলক ভাষাতত্ত্বের অধ্যাপক ছিলেন।
আগস্ট লেসকিয়েন

আউগুস্ট লেসকিন () (৮ই জুলাই, ১৮৪০—২০শে সেপ্টেম্বর, ১৯১৬) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহ এবং বিশেষত স্লাভীয় ভাষাসমূহের উপর গবেষণা করেন।
লেসকিন ১৮৬০ থেকে ১৮৬৪ সাল পর্যন্ত কিল ও লাইপ্‌ৎসিশে সাংস্কৃতিক ভাষাতত্ত্ব নিয়ে পড়াশোনা করেন। ১৮৬৪ থেকে ১৮৬৬ সাল পর্যন্ত তিনি লাইপ্‌ৎসিশ টোমাস স্কুলে লাতিন ও গ্রিক ভাষা পড়ান। ১৮৬৬ সালে তিনি ইয়েনা বিশ্ববিদ্যালয়ে আউগুস্ট শ্লাইখারের সাথে ইন্দো-ইউরোপীয় ভাষাসমূহের তুলনামূলক ভাষাবিজ্ঞানের উপর কাজ শুরু করেন। ১৮৬৭ সালে তিনি গ্যোটিঙেন বিশ্ববিদ্যালয়ে শিক্ষকতা করতে চলে যান। ১৮৬৮ সালে ইয়েনাতে তুলনামূলক সাংস্কৃতিক ভাষাতত্ত্ব ও সংস্কৃতের সহযোগী অধ্যাপক হিসেবে নিয়োগদান করা হয়। ১৮৭০ সাল থেকে তিনি লাইপ্‌ৎসিশ বিশ্ববিদ্যালয়ে স্লাভীয় ভাষাতত্ত্বের খণ্ডকালীন অধ্যাপক হিসেবে কাজ শুরু করেন। ১৮৭৬ সালে তাকে সেখানে স্থায়ী অধ্যাপক পদে চাকরি দেয়া হয়।
লেসকিন নব্যব্যাকরণবিদদের অন্যতম প্রতিষ্ঠাতা সদস্য ছিলেন। তিনি দক্ষিণ স্লাভীয় ভাষাসমূহ এবং প্রাচীন গির্জা স্লাভোনীয় ভাষাসমূহ ছাড়াও লিথুয়ানীয় ভাষার উপরেও গবেষণা করেন।
বের্টোল্ড ডেলব্রুক

বের্টোল্ড ডেলব্রুক () (২৬শে জুলাই, ১৮৪২—৩রা জানুয়ারি, ১৯২২) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহের তুলনামূলক বাক্যতত্ত্বের উপর গবেষণা করেন।
ডেলব্রুক ১৮৭০ থেকে ১৯১২ সাল পর্যন্ত ইয়েনা বিশ্ববিদ্যালয়ে সংস্কৃত ভাষা ও তুলনামূলক ভাষাবিজ্ঞানের অধ্যাপক ছিলেন। তার শ্রেষ্ঠ কাজ বাক্যতত্ত্বের উপর লেখা তিন খণ্ডের "গ্রুন্ডরিস ডের ভের্গলাইখেন গ্রামাটিক ডের ইন্ডোগের্মানিশেন শ্‌প্রাখেন" (Grundriss der vergleichenden Grammatik der indogermanischen Sprachen ইন্দো-জার্মানীয় ভাষাসমূহের তুলনামূলক ব্যাকরণের রূপরেখা), যা ১৮৯৩ থেকে ১৯০০ সালের ভেতরে প্রকাশিত হয়।
হের্মান পাউল

হের্মান অটো টেওডোর পাউল () (৭ই আগস্ট, ১৮৪৬, মাগদিবুর্গ — ২৯শে ডিসেম্বর, ১৯২১, মিউনিখ) একজন জার্মান ভাষাবিজ্ঞানী ও অভিধানকার। তিনি ব্রাইসগাউয়ের ফ্রাইবুর্গ বিশ্ববিদ্যালয়ের জার্মান ভাষা ও সাহিত্যের অধ্যাপক ছিলেন। তিনি একজন নব্যব্যাকরণবিদ ভাষাবিজ্ঞানীও ছিলেন।
তিনি বার্লিন এবং লাইপজিগে পড়াশোনা করেছেন এবং ১৮৭৪ সালে ফ্রেইবুর্গ বিশ্ববিদ্যালয়ে জার্মান ভাষা ও সাহিত্যের অধ্যাপক হন। ১৮৯৩ সালে তিনি মিউনিখ বিশ্ববিদ্যালয়ে জার্মান ভাষাতত্ত্বের অধ্যাপক নিযুক্ত হন। তিনি একজন বিশিষ্ট নিওগ্রামারিয়ান ছিলেন।
ফ্রিড্‌রিশ ক্লুগে

ফ্রিড্‌রিশ ক্লুগে () (২১ জুন, ১৮৫৬—২১ মে, ১৯২৬) একজন জার্মান ভাষাবিজ্ঞানী ও শিক্ষাবিদ। তিনি জার্মান ভাষার ক্লুগে ভাষাতত্ত্ব অভিধানের (Etymologisches Wörterbuch der deutschen Sprache) জন্য সর্বাধিক পরিচিত। অভিধানটি ১৮৮৩ সালে প্রথম প্রকাশিত হয়।
ক্লুগে ১৯৫৬ সালে জার্মানির কলোগ্নেতে জন্মগ্রহণ করেন। তিনি লিপজিগ বিশ্ববিদ্যালয়, স্ট্রাসবার্গ বিশ্ববিদ্যালয় ও আলবার্ট লুড্‌ভিগস্‌ ইউনিভার্সিটি অফ ফ্রিবার্গ-এ তুলনামূলক ভাষাবিজ্ঞান, দ্রুপদী ভাষাতত্ত্ব ও আধুনিক ভাষাতত্ত্ব বিষয়ে পড়াশুনা করেন। বিশ্ববিদ্যালয়ে ছাত্রাবস্থায় লিপজিগে তার শিক্ষক ছিলেন অগাস্ট লেস্কিন, জর্জ কার্টিয়াস, ফ্রিড্‌রিশ কার্ল থিওদর জার্ঙ্ক, ও রুডলফ হিল্ডব্র্যান্ড এবং স্ট্রাসবার্গে হেইনরিশ হাবস্‌মান, বার্নহার্ড তেন ব্রিঙ্ক ও এরিশ স্মিড্‌ত।
১৮৮০ সালে ক্লুগে স্ট্রাসবার্গ বিশ্ববিদ্যালয়ের ইংরেজি ও জার্মান ভাষাতত্ত্ব বিষয়ের শিক্ষক হিসেবে যোগদান করেন। ১৮৮৪ সালে জার্মান ভাষাতত্ত্ব বিষয়ের সহকারী প্রভাষক হিসেবে জেনা বিশ্ববিদ্যালয়-এ যোগ দেন এবং ১৮৮৬ সালে পূর্ণ প্রভাষক হন। ১৮৯৩ সালে হার্মান পলের উত্তরসূরী হিসেবে ফ্রিবার্গে জার্মান ভাষা ও সাহিত্যের অধ্যাপক পদে নিয়োগ লাভ করে।
ক্লুগে ২১ মে, ১৯২৬ সালে ফ্রিবার্গে মৃত্যুবরণ করেন।
ফের্দিনঁ দ্য সোস্যুর

ফের্দিনঁ দ্য সোস্যুর (, আ-ধ্ব-ব: [fɛʁdinɑ̃ də sosyʁ]; ২৬ নভেম্বর ১৮৫৭ – ২২ ফেব্রুয়ারি ১৯১৩) ছিলেন একজন সুইস ভাষাতাত্ত্বিক, সঙ্কেততাত্ত্বিক ও দার্শনিক। তাঁর প্রদত্ত ধারণাগুলি বিংশ শতাব্দীতে ভাষাবিজ্ঞান ও সঙ্কেতবিজ্ঞান উভয় ক্ষেত্রেই অনেক গুরুত্বপূর্ণ ক্রমবিকাশের ভিত্তি স্থাপন করেছিল। তাঁকে বিংশ শতাব্দীর ভাষাতত্ত্বের অন্যতম প্রতিষ্ঠাতা এবং চিহ্নতত্ত্বের প্রধান দুই প্রতিষ্ঠাতার একজন হিসেবে বিবেচনা করা হয়।
রয় হ্যারিস নামক তাঁর এক অনুবাদক ভাষাতত্ত্বে সোস্যুরের অবদানকে সংক্ষিপ্তসার করেছেন এই বলে যে, “মানববিজ্ঞানের গোটা পরিসরে, বিশেষত ভাষাবিজ্ঞান, দর্শন, মনোবিজ্ঞান, সমাজবিজ্ঞান ও নৃবিজ্ঞান শাস্ত্রে।” যদিও সেগুলি সময়ের সাথে সাথে সম্প্রসারণ ও সমালোচনার মুখোমুখি হয়েছে করেছে, সোস্যুরের প্রবর্তিত সুসংগঠিত মাত্রাগুলি ভাষিক প্রপঞ্চে সমসাময়িক পদ্ধতিগুলোকে উদ্বুদ্ধ করে চলেছে। প্রাগ স্কুলের ভাষাতাত্ত্বিক ইয়ান মুকারভস্কির মতে সোস্যুরের “ভাষিক চিহ্নের অভ্যন্তরীণ কাঠামো আবিষ্কার চিহ্নকে নিছক শব্দশৈলিক ‘বস্তু’ ... এবং মানসিক প্রক্রিয়া উভয় থেকেই আলাদা করেছে”, এবং এই বিকাশের ফলে “কেবল ভাষাতত্ত্বের জন্যই নয়, ভবিষ্যৎ সাহিত্যতত্ত্বের জন্যও নতুন দ্বারের উন্মোচন হয়েছে।” রুকাইয়া হাসান বলেন যে, “সোস্যুরের ভাষিক চিহ্নের তত্ত্বের প্রভাব এমনই যে এরপর থেকে আধুনিক ভাষাতাত্ত্বিকগণ ও তাঁদের তত্ত্বগুলোকে তাঁর নাম উল্লেখের মাধ্যমে স্থাপন করা হয়: এগুলো উল্লেখের পরে অবস্থান করে আসছে: এগুলি প্রাক-সোস্যুরীয়, সোস্যুরীয়, সোস্যুরবিরোধী, উত্তর-সোস্যুরীয় অথবা অ-সোস্যুরীয় হিসেবে পরিচিত।”
লিওনার্ড ব্লুমফিল্ড

লিওনার্ড ব্লুমফিল্ড (১৮৮৭-১৯৪৯) একজন মার্কিন ভাষাবিজ্ঞানী। এডওয়ার্ড সাপির-এর সাথে তিনি বিংশ শতাব্দীর সবচেয়ে প্রভাবশালী দুই মার্কিন ভাষাবিজ্ঞানীর একজন ছিলেন। তার রচিত "Language" (১৯৩৩) গ্রন্থটি প্রকাশের পর প্রায় তিন দশক ধরে ভাষাবিজ্ঞানের আদর্শ পাঠ্যপুস্তক হিসেবে পরিগণিত হত। ব্লুমফিল্ড ও তার খ্যাতিমান ছাত্রবৃন্দ বার্নার্ড ব্লক, জেলিগ হ্যারিস ও চার্লস হকেট মার্কিন সংগঠনবাদী ভাষাবিজ্ঞানের ধারা প্রতিষ্ঠা করেন। ১৯৬০-এর দশকে সঞ্জননী ব্যাকরণের আবির্ভাবের আগ পর্যন্ত এটিই ছিল ভাষাবিজ্ঞানের গবেষণার প্রধান ধারা।
ব্লুমফিল্ড ভাষার একটি সাধারণ ও অনুপুঙ্খ তত্ত্ব নির্মাণে আগ্রহী ছিলেন। ১৯১৪ সালে ভাষা নিয়ে তার প্রথম গ্রন্থে তিনি ভিলহেল্ম ভুন্টের ধারণাগত কাঠামোর অভ্যন্তরে থেকে ভাষার তত্ত্ব নির্মাণের প্রয়াস নেন। কিন্তু ১৯২০-এর দশকে তিনি ঐ কাঠামোটি বর্জন করে ভাষাবিজ্ঞানকে আচরণবাদের মূল কেন্দ্র হিসেবে প্রতিষ্ঠা করার চেষ্টা করেন। তিনি বক্তার মানসিক সংগঠনের অস্তিত্ত্ব সম্পূর্ণ উপেক্ষা করেন এবং বলেন যে মানুষের মুখের উচ্চারিত ভাষার বিভিন্ন ধ্বনি, শব্দ ও বাক্যের কাঠামো উদ্ঘাটনই ভাষাবিজ্ঞানের গবেষণার একমাত্র বিষয়। মনের সাথে ভাষার কোন সম্পর্ক নেই।
ব্লুমফিল্ড মনে করতেন যে সমস্ত ভাষিক সংগঠন নির্ণয় করার জন্য ধ্বনি ও অর্থকে সংযোজনকারী ক্ষুদ্রতম একক তথা রূপমূল পর্যায়ে বিশ্লেষণ শুরু করতে হয়। রূপমূল থেকে কীভাবে ধ্বনির ক্ষুদ্রতম একক ধ্বনিমূল এবং বৃহত্তর ভাষিক একক যেমন শব্দ, পদগুচ্ছ, বাক্য, ইত্যাদি নির্ণয় করা যায়, ব্লুমফিল্ড তা দেখান। ব্লুমফিল্ড রূপমূলতত্ত্ব ও বাক্যতত্ত্ব শাখায় সমৃদ্ধ তত্ত্ব নির্মাণ করতে সক্ষম হয়েছিলেন। তার তত্ত্বগুলি প্রায় অবিকৃতভাবেই পরবর্তীকালে সঞ্জননী ব্যাকরণে গৃহীত হয়। রূপমূলতত্ত্বে ব্লুমফিল্ড বিভিন্ন ধরনের ধ্বনিতাত্ত্বিক পরিবর্তনের উপর সচেতনভাবে মনোযোগ দেন, যার ফলশ্রুতিতে আধুনিক রূপধ্বনিমূলতত্ত্ব প্রতিষ্ঠা হয়। বাক্যতত্ত্বে ব্লুমফিল্ড উপাদান কাঠামো (constituent structure)-এর তত্ত্বের ভিত্তি স্থাপন করেন।
উইলিয়াম জোন্স (ভাষাতাত্ত্বিক)

উইলিয়াম জোন্স (২৮ সেপ্টেম্বর ১৭৪৬— ২৭ এপ্রিল ১৭৯৪) একজন ইংরেজ ভাষাতাত্ত্বিক। তিনি ছিলেন অ্যাংলো-ওয়েলশ ভাষাতত্ত্ববিদ, বাংলার ফোর্ট উইলিয়ামের সুপ্রিম কোর্টের বিচারিক আদালতের নিম্ন বিচারক এবং প্রাচীন ভারতের একজন পণ্ডিত, বিশেষ করে ইউরোপীয় ও ভারতীয় ভাষার মধ্যে সম্পর্ক আবিস্কারে তার প্রস্তাবের জন্য তিনি পরিচিত, পরে যেটি ইন্দো-ইউরোপীয় ভাষা নামে পরিচিত হয়। তিনি, হেনরি টমাস কোলব্রুক এবং নাথানিয়েল হ্যালহেড-এর সঙ্গে ১৭৮৪ সালে এশিয়াটিক সোসাইটি অব বেঙ্গল প্রতিষ্ঠিত করেন, এবং এশিয়াটিক রিসার্চ নামে একটি জার্নাল প্রকাশ করেন।
এডওয়ার্ড স্যাপির

এডওয়ার্ড সাপির (জানুয়ারি ২৬, ১৮৮৪ – ফেব্রুয়ারি ৪, ১৯৩৯) একজন জার্মান বংশোদ্ভুত মার্কিন নৃতাত্ত্বিক ও ভাষাবিজ্ঞানী। তিনি মার্কিন সাংগঠনিক ভাষাবিজ্ঞানের প্রধান। সাপির-হোর্ফ প্রকল্প নামে বহুল পরিচিত তত্ত্বের অন্যতম স্রষ্টা। ভাষাবিজ্ঞানের বেশ কয়েকটি ঘরানার এবং কয়েক প্রজন্মের ভাষাবিজ্ঞানীর ওপর প্রভাব বিস্তার করে মার্কিন ভাষাবিজ্ঞানের সবচেয়ে প্রভাবশালী আলোচিত ব্যক্তিত্বে পরিণত হয়েছেন। 
সাপির পমেরেনিয়ার লরেনবার্গে এক গোঁড়া ইহুদি পরিবারে জন্ম গ্রহণ করেন। ঊনবিংশ শতাব্দীর শেষ দিকে তারঁ পরিবার মার্কিন যুক্তরাষ্ট্রের নিউ ইয়র্কে আভিবাসন করেন।
ভিল্‌হেল্ম ফন হুম্বোল্ট

ফ্রিডরিশ ভিল্‌হেল্ম ক্রিস্টিয়ান কার্ল ফের্ডিনান্ড ফন হুম্বোল্ট () (২২ জুন, ১৭৬৭—৮ এপ্রিল, ১৮৩৫), জার্মান দার্শনিক, ভাষাবিজ্ঞানী ও কূটনীতিক ছিলেন। তিনি বার্লিনের হুম্বোল্ট বিশ্ববিদ্যালয়ের প্রতিষ্ঠাতা, যা তার ও তার ভাই আলেকজান্ডার ফন হুম্বোল্টের নামানুসারের রাখা হয়। আলেকজান্ডার ছিলেন একজন ভূগোলবিদ, নিসর্গী, এবং আবিষ্কারক।
১৯৩৬ সালে প্রকাশিত "উবার ডি ফের্‌শিডেন্‌হাইট ডেস মেন্‌শ্লিশেন শ্‌প্রাখ্‌বাউয়েস‌" ("Über die Verschiedenheit des menschlichen Sprachbaues", ইংরেজিতে "On the Variety of Human Language Structure") তার রচিত বিখ্যাত গ্রন্থ।
ভিল্‌হেল্ম ১৭৬৭ সালের ২২ জুন প্রুশিয়ার পোট্‌সডামে জন্মগ্রহণ করেন। ১৭৯১ সালের জুনে তিনি ক্যারোলিন ফন ডাচেরোডেনকে বিয়ে করেন। তাদের আট সন্তান, যার মধ্য গ্যাব্রিয়েলা ফন বিউলোসহ পাঁচজন প্রাপ্ত বয়স পর্যন্ত বেঁচে ছিল। তিনি ১৮৩৫ সালের ৮ এপ্রিল টেগেলে মৃত্যুবরণ করেন।
হুম্বোল্ট একজন দার্শনিক ছিলেন। তিনি ১৭৯১ থেকে ১৭৯২ সালে "দ্য লিমিট্‌স অফ স্টেট অ্যাকশন" রচনা করেন। বইটি তার জীবদ্দশায় প্রকাশিত হয় নি। তারঁর মৃত্যুর পর ১৮৫০ সালে বইটি প্রকাশিত হয়। এটি আলোকিত যুগের একটি যুগান্তকারী বই। বইটি জন স্টুয়ার্ট মিলকে প্রভাবিত করে, যা মিলের প্রবন্ধ "অন লিবার্টি"তে হুম্বোল্টের চিন্তাসমূহ ইংরেজি ভাষায় পাওয়া যায়। হুম্বোল্টের রোমের বাড়িটি সংস্কৃতির কেন্দ্রবিন্দু হয়ে ওঠে এবং তা চালাতেন শার্লট হুম্বোল্ট।
জেরল্ড ক্যাট্‌জ

জেরল্ড জে. ক্যাট্‌জ (১৪ জুলাই ১৯৩২ - ৭ ফেব্রুয়ারি ২০০২) ছিলেন একজন মার্কিন ভাষাবিজ্ঞানী ও দার্শনিক।
ক্যাট্‌জ ১৯৩২ সালের ১৪ই জুলাই ওয়াশিংটন ডি. সি.তে জন্মগ্রহণ করেন। ১৯৬০ সালে প্রিন্সটন বিশ্ববিদ্যালয় থেকে দর্শন বিষয়ে পিএইচডি ডিগ্রি অর্জন করার পর তিনি ১৯৬১ সালে ম্যাসাচুসেট্‌স ইনস্টিটিউট অব টেকনোলজির ভাষাবিজ্ঞান বিভাগে গবেষণা সহকারী হিসেবে যোগ দেন। ১৯৬৩ সালে তিনি দর্শন বিভাগে সহকারী অধ্যাপক হিসেবে নিয়োগ পান। ১৯৭৫ সাল থেকে তার মৃত্যু পর্যন্ত তিনি নিউ ইয়র্কের সিটি বিশ্ববিদ্যালয়ের দর্শন ও ভাষাবিজ্ঞান বিভাগের অধ্যাপক ছিলেন।
আগ্নেয়গিরি

আগ্নেয়গিরি হল বিশেষ ধরনের পাহাড় যার ভেতর দিয়ে ভূ-অভ্যন্তর থেকে 'ম্যাগমা' নামক উত্তপ্ত ও গলিত পাথর, ছাই এবং গ্যাসের মিশ্রণ বেরিয়ে আসতে পারে। এটি একটি ভৌগোলিক প্রক্রিয়া। কোনো কোনো ফাটল বা ছিদ্রপথ দিয়ে ভূগর্ভস্থ গরম বাতাস, জলীয় বাষ্প, গলিত শিলা, কাদা, ছাই, গ্যাস প্রবল বেগে বেরিয়ে আসে। নির্গত এই সকল পদার্থ ভূপৃষ্ঠের শীতল বায়ুর সংস্পর্শে এসে দ্রুত ঠান্ডা হয়ে কঠিন আকার ধারণ করে যার কিছুটা ফাটলের চারপাশে এসে ধীরে ধীরে জমা হয়ে মোচাকৃতি আকার ধারণ করে। তখন একে "আগ্নেয়গিরি" বলে। আগ্নেয়গিরি থেকে ভূগর্ভস্থ পদার্থের নির্গমনকে বলা হয় "অগ্ন্যুৎপাত"। আগ্নেয়গিরির বহিঃস্থ যে মুখ বা নির্গমনপথ দিয়ে অগ্ন্যুৎপাত ঘটে, তাকে জ্বালামুখ বলে। প্রতি বছর প্রায় ৬০টি আগ্নেয়গিরির অগ্নুৎপাত ঘটে।
বর্তমানে পৃথিবীতে প্রায় অর্ধ সহস্র সক্রিয় বা জীবন্ত আগ্নেয়গিরি আছে। যেসমস্ত আগ্নেয়গিরি থেকে অগ্ন্যুৎপাতের কোনও সম্ভাবনা নেই, তাদেরকে মৃত বা নির্বাপিত আগ্নেয়গিরি বলে। এছাড়াও বর্তমানে সক্রিয় নয়, কিন্তু ভবিষ্যতে অগ্ন্যুদ্গী‌রণ করতে পারে, এমন আগ্নেয়গিরিকে সুপ্ত আগ্নেয়গিরি বলে।
ভূত্বকে ফাটল দেখা দিলে, ভূত্বকের কোনও দুর্বল ছিদ্রপথ থাকলে, কিংবা ভূগর্ভের তরল শিলা ও চাপ বৃদ্ধি পেলে অগ্ন্যুৎপাত হতে পারে। অগ্ন্যুৎপাতের কারণে আকাশে ছাই ও বায়বীয় গ্যাস জাতীয় পদার্থের মেঘ তৈরি হতে পারে। সমুদ্রের মাঝেও আগ্নেয়গিরি সৃষ্টি হতে পারে। ভূ অভ্যন্তরে সঞ্চিত তরল শিলাকে বলে ম্যাগমা, আর যে তরল শিলা ভূ পৃষ্ঠের বাইরে বেরিয়ে আসে তাকে বলে লাভা।
উদ্গীরণ ক্ৰিয়ার ওপর নিৰ্ভর করে আগ্নেয়গিরিকে প্ৰধানত তিন ভাগে ভাগ করা হয়:
১। জাগ্ৰত (Active) — যেসব আগ্নেয়গিরির মুখে সদায় নিয়মিত ভাবে ধোঁয়া,ছাই,গলিত লাভা, গ্যাস থাকে,সেসকল আগ্নেয়গিরিকে জাগ্ৰত আগ্নেয়গিরি বলে৷ যেমন সিসিলির এটনা পর্বত। জাগ্ৰত আগ্নেয়গিরিকে আবার দুইভাগে ভাগ করা যায়, যথা:
২। সুপ্ত (Dorment) — যেসকল আগ্নেয়গিরির আগে উদগীরণ হয়েছিল,কিন্তু বৰ্তমানে সক্ৰিয় অবস্থায় নেই, কিন্তু যেকোন সময় উদ্গীরণ হবার সম্ভাবনা আছে, সেসব আগ্নেয়গিরিকে সুপ্ত আগ্নেয়গিরি বলে; যেমন জাপানের ফুজি পর্বত৷
৩। লুপ্ত (Extinct) — যেসসব আগ্নেয়গিরি কোন এক সময় জাগ্ৰত ছিল কিন্তু আগামীতে বা ভবিষ্যতে এর অগ্ন্যুৎপাত হবার কোনো সম্ভাবনা নাই,সেসকল আগ্নেয়গিরিকে লুপ্ত আগ্নেয়গিরি বলা হয়; যেমন তানজানিয়া কিলিমাঞ্জারো৷ কখনো কখনো লুপ্ত ও সুপ্ত আগ্নেয়গিরির মুখে জল জমা হয়ে একটা হ্ৰদের সৃষ্টি হয়৷ একে ধরনের হ্ৰদকে আগ্নেয়গিরি হ্ৰদ বলে৷
আগ্নেয়গিরির উৎপত্তির কারণ এখনো অনিশ্চিত অবস্থায় আছে যদিও ভূমিকম্পে দেবে আগ্নেয়গিরি সৃষ্টি হবার মূল কারণ হল —
ডায়ানা, প্রিন্সেস অব ওয়েলস

ডায়ানা, প্রিন্সেস অব ওয়েলস (জন্ম নাম: ডায়ানা ফ্রান্সেস স্পেন্সার; জুলাই ১, ১৯৬১ - আগস্ট ৩১, ১৯৯৭) ছিলেন ব্রিটিশ রাজপরিবারের সদস্য। তিনি ছিলেন তৎকালীন যুবরাজ ও বর্তমান রাজা চার্লসের প্রথম স্ত্রী এবং ১৯৮১ হতে ১৯৯৭ পর্যন্ত তিনি যুক্তরাজ্যের যুবরাজ্ঞী ছিলেন। ১৯৮১ খ্রীস্টাব্দে বিবাহের পর থেকে ১৯৯৭ খ্রীস্টাব্দে মৃত্যুর পূর্ব পর্যন্ত ডায়ানাকে বলা হত "পৃথিবীর সবচেয়ে খ্যাতিমান মহিলা"। ফ্যাশন, সৌন্দর্য এবং এইডস রোগ বিষয়ে সচেতনতা সৃষ্টিতে তার অবদান, এবং ভূমি মাইনের বিরুদ্ধে তার আন্দোলন তাকে বিখ্যাত করেছিল। তার জীবদ্দশায় ডায়ানাকে বলা হত "বিশ্বের সর্বাধিক আলোকচিত্রিত নারী"।
১৯৮১ খ্রীস্টাব্দে বিবাহের পর থেকে ১৯৯৬ খ্রীস্টাব্দে বিবাহ বিচ্ছেদ পর্যন্ত তাকে "হার রয়াল হাইনেস দি প্রিন্সেস অফ ওয়েল্‌স" বলে সম্বোধন করা হত। এর পরে রাণী দ্বিতীয় এলিজাবেথের আদেশক্রমে তাকে শুধু ডায়ানা, প্রিন্সেস অফ ওয়েল্‌স বলে সম্বোধনের অনুমতি দেয়া হয়। তার পুত্র রাজপুত্র উইলিয়াম ও হ্যারি, ব্রিটিশ মসনদের উত্তরাধিকারীদের তালিকায় যথাক্রমে প্রথম ও পঞ্চম।
আন্তর্জাতিক অঙ্গনে ডায়ানার পরিচিতি ব্যাপক। তিনি দানশীলতার জন্য খ্যাত ছিলেন। কিন্তু তার এই দাতব্য কার্যক্রম ঢাকা পড়ে যায় বিভিন্ন কেলেঙ্কারীর গুজবে, যার মধ্যে ছিল তার বিয়ে সংক্রান্ত কাহিনী। চার্লসের সাথে ডায়ানার বিয়ে সুখে-শান্তিতে কাটেনি। নব্বইয়ের দশকে ডায়ানার পরকীয়া প্রেমের কাহিনী সারা বিশ্বের পত্র-পত্রিকায় ছড়িয়ে পড়ে। চার্লসের বিশ্বাসঘাতকতাসহ নানা কারণে অবশেষে ১৯৯৬-এ তাদের বিবাহ বিচ্ছেদ ঘটে।
১৯৯৭ খ্রীস্টাব্দে ফ্রান্সের প্যারিস শহরে ডায়ানা ও তার তখনকার প্রেমিক দোদি ফায়েদ এক গাড়ি দুর্ঘটনায় নিহত হন।
১৯৬৬

১৯৬৬ গ্রেগরীয় বর্ষপঞ্জির একটি সাধারণ বছর যা শনিবার দিয়ে শুরু হয়েছে।
৮ মে: শেখ মুজিবুর রহমান দেশরক্ষা আইনে গ্রেফতার হন।
০৪ অক্টোবর : বাসুতোল্যান্ড লেসোথো নামে স্বাধীনতা লাভ করে।
১৮ নভেম্বর: চট্টগ্রাম বিশ্ববিদ্যালয় উদ্বোধন করা হয়।
১৯৬৫

১৯৬৫ গ্রেগরীয় বর্ষপঞ্জির একটি সাধারণ বছর যা শুক্রবার দিয়ে শুরু হয়েছে।
বাংলাদেশে (তৎকালীন পূর্ব পাকিস্তান) মির্জাপুর ক্যাডেট কলেজ প্রতিষ্ঠা
"প্রচণ্ড বৈদ্যুতিক ছুতার" কবিতা রচনার জন্য হাংরি আন্দোলন মামলায় মলয় রায়চৌধুরীর সাজা ২০০ টাকা জরিমানা অনাদায়ে একমাসের কারাদণ্ড ।
২০০৩

২০০৩ গ্রেগরীয় বর্ষপঞ্জীর একটি সাধারণ বছর যা বুধবার দিয়ে শুরু হয়েছে।
৭ তারিখে মুহাম্মদ এনামুল হাসান জন্মগ্রহণ করেন। তার স্থায়ী ঠিকানা বরগুনা জেলার বামনা থানায়। পিতার নাম মাওলানা নূরুল আলম।
ব্যারি জে. মার্শাল

ব্যারি জেমস মার্শাল (জন্ম সেপ্টেম্বর ৩০ ১৯৫১) নোবেল বিজয়ী অস্ট্রিলীয় চিকিৎসাবিজ্ঞানী। হেলিকোব্যাক্টার পাইলোরি ব্যাক্টেরিয়াই যে পাকস্থলীয় প্রদাহ ঘটায় এই তত্বকে সঠিক প্রমাণ করার জন্যে তিনি সর্বসমক্ষে একপাত্র হেলিকোব্যাক্টর পাইলোরি ব্যাক্টেরিয়া পান করেন।
বিজ্ঞানী মার্শাল ওয়েস্টার্ন অস্ট্রেলিয়া বিশ্ববিদ্যালয়ের হেলিকোব্যাক্টর পাইলোরি গবেষণাগারে গবেষণারত আছেন।
পেপ্‌টিক আলসার ও পাকস্থলীয় প্রদাহে হেলিকোব্যাক্টর পাইলোরি () নামক ব্যাক্টেরিয়ার ভূমিকা আবিস্কারের জন্য ২০০৫ সালে নোবেল পুরস্কার লাভ করেন।
ফ্র্যাঙ্ক ম্যাকফারলেন বার্নেট

স্যার ফ্র্যাঙ্ক ম্যাকফারলেন বার্নেট (সেপ্টেম্বর ৩, ১৮৯৯ - আগস্ট ৩১, ১৯৮৫) একজন অস্ট্রেলীয় ভাইরাসবিদ ছিলেন, যিনি ১৯৬০ সালে ইমিউনোলজিক্যাল টলারেন্স () বিষয়ে তার গবেষণা কর্মের জন্য চিকিৎসাশাস্ত্রে নোবেল পুরস্কার লাভ করেন।
স্যার ফ্রাঙ্ক ম্যাকফারলেন বার্ণেট এর জীবনী
পিটার মিডাওয়ার

পিটার মিডাওয়ার (ফেব্রুয়ারি ২৮, ১৯১৫ - অক্টোবর ২, ১৯৮৭ ) ১৯৬০ সালে ইমিউনোলজিক্যাল টলারেন্স () বিষয়ে তার গবেষণা কর্মের জন্য নোবেল পুরস্কার লাভ করেন।
ফেব্রুয়ারি ২৮, ১৯১৫ সালে রিও ডি জেনেরিওতে জন্মগ্রহণ করেন।
১৯৮৭ সালে।
অপরাধ ও শাস্তি

অপরাধ ও শাস্তি () ফিওদর দস্তয়েভস্কি কর্তৃক রুশ ভাষায় রচিত ১৮৬৬ সালে প্রকাশিত উপন্যাস। এর ইংরেজি অনুবাদ ‘"Crime and punishment"’। উপন্যাসটি সাহিত্য পত্রিকা "দ্য রাশিয়ান মেসেঞ্জার"-এ ১৯৬৬ সালের ১২ পর্বে প্রকাশিত হয়। ১৯৬৭ সালে তা একত্রে প্রকাশিত হয়। এটা দস্তয়েভস্কির সাইবেরিয়ায় ১০ বছর নির্বাসন শেষে ফিরে এসে লেখা তার দ্বিতীয় দীর্ঘ উপন্যাস।
"অপরাধ ও শাস্তি" উপন্যাসে সেন্ট পিটার্সবার্গের একজন প্রাক্তন আইনের শিক্ষার্থী রোদিওন রাস্কল্‌নিকভের দারিদ্র্যতার কষাঘাতে মানসিক জরাগ্রস্ততা ও নৈতিক দোটানা ফুটে উঠেছে। যে আইন পড়ার খরচ জোগাতে বিভিন্নভাবে অর্থের চেষ্টায় ব্যর্থ হয়ে লোভের বশীভূত হয়ে একজন মহিলা মহাজনকে খুন করার পরিকল্পনা করে। হত্যার আগে তার বিশ্বাস ছিল মহাজনের অর্থ দিয়ে সে তার দারিদ্র্য কাটিয়ে তুলবে এবং মহৎ কাজে মনোনিবেশ করতে পারবে।কিন্তু হত্যাকান্ডের পরে রাস্কল্‌নিকভ প্রচন্ড আত্মগ্লানি, বিভ্রম এবং মানসিক কষ্টে ভুগতে থাকে এবং তার কাজের জন্য নিজের প্রতি ঘৃণা অনুভব করে। এই নৃশংস কাজের উপর তার আত্মপক্ষ সমর্থন পুরোপুরি ভেঙে যায় যখন সে তার কাজের ভয়াবহতা ও বাস্তব ফলাফলের মুখোমুখি হয়।
১৮৬৫ সালের গ্রীষ্মে দস্তয়েভস্কি 'পিয়েরে ফ্রন্সোয়্যাজ লাসেনেয়ার'এর হত্যা মামলা দ্বারা অনুপ্রাণিত হয়ে 'ক্রাইম আ্যন্ড পানিশমেন্ট(অপরাধ ও শাস্তি)' উনপন্যাসটির জন্ম দেন।
সমালোচনা
অনলাইন টেক্সট
মানচিত্র
পর্যালোচনা
গ্রেট এক্সপেকটেশানস

গ্রেট এক্সপেকটেশানস "()" বিখ্যাত ইংরেজ ঔপন্যাসিক চার্লস ডিকেন্সের লেখা উপন্যাস। এটি তার তেরতম উপন্যাস। ডেভিড কপারফিল্ড উপন্যাসের পর এটি দ্বিতীয় উপন্যাস যেখানে ডিকেন্স উত্তম পুরুষে উপন্যাস বর্ণনা করেছেন এবং এটি একটি বিল্ডাংসরোমান (Bildungsroman)। এই উপন্যাসটি ভিক্টোরিয়ান সাহিত্য যুগের একটি ক্লাসিক উপন্যাস। উপন্যাসটি প্রথম ১ ডিসেম্বর ১৮৬০ সালে সাপ্তাহিকভাবে পত্রিকায় প্রকাশিত হওয়া শুরু করে যা ১৮৬১ সালের আগস্ট মাস পর্যন্ত চলে। 
উপন্যাসটি ভিক্টোরিয়ান সাহিত্য যুগের একটি ক্লাসিক উপন্যাস। অসহায় অবস্থা থেকে মধ্যবিত্ত স্তরে উঠার, কিংবা ভদ্রলোক হয়ে ভদ্রসমাজে মেশার যে আকুলতা, বিচিত্র সব মানুষের আনাগােনায় পূর্ণ এ কাহিনী নিয়ে এ উপন্যাসের পটভূমি।
মা-বাবা হারা অনাথ বালক পিপ। একটি মাত্র বোন ছাড়া তার আর কেউ নেই। বোনের পরিবারেই সে আশ্রিত। বোনটি আবার খুব মুখরা স্বভাবের। পিপের উপর তার নির্যাতন ছিল একটা নিত্যনৈমিত্তিক ব্যাপার। পিপের ভগ্নিপতি কিন্তু খুবই ভালো মানুষ। পিপের প্রতি তার ছিল যথেষ্ট সমবেদনা। একদিন সন্ধ্যেবেলায় মা-বাবার কবরের কাছে জেল-পালানো এক কয়েদির সাথে পিপের দেখা হয়। বোনের বাড়ি থেকে সে কয়েদির জন্য খাবার চুরি করে আনে। তার বোন তাকে খুব নির্যাতন করে। পিপ বাড়ি থেকে বের হয়ে যায়। গ্রামের এক চিরকুমারী, কিছুটা মানসিক ভারসাম্যহীন মহিলার বাড়িতে পিপের ঠাঁই হয়। সেখানে এস্টেলা নামক এক বালিকার সাথে তার পরিচয় থেকে প্রেম হয়। মেয়েটি ছিল ভারী অহংকারী। এস্টেলা পিতৃ পরিচয় জানত না। এক পালিতা মায়ের কাছে সে বড় হয়েছে। মা যেভাবে চেয়েছে, সে সেভাবে গড়ে উঠেছে। তার নিজস্বতা বলে কিছু নেই। এস্টেলার মা এস্টেলার মাধ্যমে যুবকদের নজর কাড়ত। এস্টেলার প্রেমের ফাঁদে ফেলে যুবকদের কষ্ট দেয়াই তার মায়ের ইচ্ছে। পিপকেও সেই উদ্দেশ্যেই আশ্রয় দিয়েছে মহিলা। যাহোক, এস্টেলা পরবর্তীতে পিপের জীবনে ব্যাপক প্রভাব ফেলে। এর মাঝে পিপের সামনে ভবিষ্যৎ সম্ভাবনার দুয়ার খুলে যায়। হঠাৎ করেই সে অনেক টাকাকড়ির মালিক বনে যায়। অপিরিচিত কেউ একজন তাকে বিপুল সম্পত্তি দান করে। পিপ চলে আসে শহরে। সেখানে সে পরিচিত হয় সমাজের নানা স্তরের মানুষের সাথে। কিন্তু এস্টেলার সাথে ভালােবাসার টানাপোড়েন দেখা দেয়। এস্টেলার অন্য এক ছেলের সাথে বিয়ে হয়ে যায়। 
পিপ তখন ধনাঢ্য হওয়ার স্বপ্নে বিভোর। এরই মধ্যে সে জানতে পারে তাকে সম্পত্তি দেয়া ব্যক্তি আর কেউ নয় - জেল-পালোনো কয়েদি যে কিনা আবার এস্টেলার বাবা। এস্টেলার বাবা জানত না এস্টেলা বেঁচে আছে কিনা। বিচারের নামে প্রহসনে জেলখানায় তার মৃত্যু হয়। মৃত্যুর অন্তিম মূহুর্তে পিপ শুধু তাকে বলতে পেরেছিল, “আপনার মেয়ে বেঁচে আছে, আমি তাকে ভালোবাসি।”
উইকিপ্রজাতি

উইকিপ্রজাতি একটি উইকি-ভিত্তিক অনলাইন প্রকল্প যা উইকিমিডিয়া ফাউন্ডেশন দ্বারা সমর্থিত। এটি একটি প্রজাতির উন্মুক্ত ডাইরেক্টরি। এর উদ্দেশ্য হ'ল সমস্ত প্রজাতির একটি বিস্তৃত তালিকা তৈরি করা; প্রকল্পটি সাধারণ জনগণের চেয়ে বিজ্ঞানীদের দিকে পরিচালিত। জিমি ওয়েলস বলেছিলেন যে সম্পাদকদের তাদের ডিগ্রি ফ্যাক্স করার প্রয়োজন নেই, তবে সেই উপস্থাপনগুলিকে প্রযুক্তিগত শ্রোতার সাথে মাস্টার পাস করতে হবে উইকিপ্রজাতি, আছে এবং এর অধীনে উপলব্ধ।
২০০৪ সালের সেপ্টেম্বরে শুরু হয়েছিল, বিশ্বজুড়ে জীববিজ্ঞানীদের অবদান রাখার জন্য আমন্ত্রণ জানানো হয়েছিল, এপ্রিল ২০০৫ সালের মধ্যে এই প্রকল্পটি লিনান শ্রেণিবদ্ধের সাথে মিল রেখে উইকিপিডিয়ার নিবন্ধের লিঙ্কযুক্ত করে একটি পুরো প্রজাতির কাঠামো তৈরি করা হয়েছে। 
বেনেডিক্ট ম্যান্ডল প্রকল্পটির সাথে জড়িত হতে আগ্রহী এমন বেশ কয়েকজন ব্যক্তিকে একত্রিত করেছিলেন এবং ২০০৪ গ্রীষ্মের গোড়ার দিকে সম্ভাব্য সমর্থকদের সাথে যোগাযোগ করেছিলেন। ডাটাবেসগুলি মূল্যায়ন করা হয়েছিল এবং প্রশাসকরা যোগাযোগ করেছিলেন, তাদের মধ্যে কিছু উইকিপ্রজাতির জন্য তাদের ডেটা সরবরাহ করার বিষয়ে একমত হয়েছিলেন। ম্যান্ডল দুটি প্রধান কাজ সংজ্ঞায়িত করেছেন:
সুবিধাগুলি এবং অসুবিধাগুলি উইকিমিডিয়া -আই মেলিং তালিকার মাধ্যমে ব্যাপকভাবে আলোচনা হয়েছিল। উইকিমিডিয়া ফাউন্ডেশনের পরিচালনা পরিষদ উইকিপ্রজাতি প্রতিষ্ঠার পক্ষে ৪-০ ভোট দিয়েছিল। প্রকল্পটি ২০০৪ সালের আগস্টে চালু হয়েছিল এবং <nowiki>"</nowiki>species.wikimedia.org<nowiki>"</nowiki> তে একটি হোস্ট করা হয়েছে। এটি ১৪ ই সেপ্টেম্বর, ২০০৪ এ উইকিমিডিয়া ফাউন্ডেশনের একটি অঙ্গপ্রতিষ্ঠান প্রকল্পের আনুষ্ঠানিকভাবে যাত্রা শুরু হয়েছিল।
উইকিপ্রজাতিতে ট্যাক্সন পৃষ্ঠাগুলি এবং সমার্থক শব্দ, ট্যাক্সন কর্তৃপক্ষ, ট্যাক্সনমিক্যাল প্রকাশনা এবং সংস্থাগুলি বা সংগ্রহ ধারণের নমুনা সংবলিত পৃষ্ঠা রয়েছে।
উইকিপ্রজাতি স্থানীয় আপলোড অক্ষম করেছে এবং ব্যবহারকারীদের উইকিমিডিয়া কমন্স থেকে চিত্র ব্যবহার করতে বলে। উইকিপ্রজাতি এমন কোনও কিছু ব্যবহারের অনুমতি দেয় না যা কোনও নিখরচায় লাইসেন্সের সাথে সঙ্গতি রাখে না।
এ টেল অব টু সিটিজ

এ টেল অব টু সিটিজ (A Tale of Two Cities) ইংরেজ ঔপন্যাসিক চার্লস ডিকেন্সের লেখা একটি উপন্যাস। ফরাসি বিপ্লবের পটভূমিকায় রচিত এই উপন্যাসে নাম ভূমিকায় লন্ডন ও প্যারিস শহরকে চিত্রায়িত করা হয়েছে। এছাড়াও উপন্যাসটিতে ফরাসি বিপ্লব শুরুর সময়ে ফ্রান্সের চাষিদের দুর্দশার কথা, বিপ্লবের প্রথম বছরগুলোয় বিপ্লবীদের নিষ্ঠুরতা এবং একই সময়ে লন্ডনের জীবনের সঙ্গে নানা পার্থক্যের কথা তুলে ধরা হয়। মূলত এ সময় কিছু মানুষের জীবনকেই এ উপন্যাসের মাধ্যমে তুলে ধরা হয়েছে। অনেকে বলে থাকেন, উপন্যাসটিতে চার্লস ডিকেন্সের ব্যক্তিগত জীবনের কিছু ঘটনার প্রতিচ্ছবি রয়েছে। ৪৫ অধ্যায়ের এ উপন্যাসটি ১৮৫৯ সালের এপ্রিল থেকে শুরু হয়ে ৩১ সপ্তাহ ধরে প্রকাশিত হয়। অতি জনপ্রিয় এই উপন্যাসের কাহিনীকে ভিত্তি করে এ পর্যন্ত তৈরি হয়েছে সিনেমা। বহুবার এটি প্রচারিত হয়েছে রেডিওতে এবং টেলিভিশনে। বানানো হয়েছে অনেক নাটক। এমনকি ১৯৫৭ সালে মঞ্চনাটক হিসেবেও উপন্যাসটির কাহিনী পরিবেশিত হয়েছিল। এ পর্যন্ত ‘এ টেল অব টু সিটিজ’ বিক্রি হয়েছে দুইশ’ মিলিয়নেরও বেশি কপি। সারা পৃথিবীতে অনুবাদ হয়েছে পঞ্চাশেরও বেশি ভাষায়।
ফরাসি বিপ্লবের পূর্ববর্তী সময়ের এবং ফরাসি বিপ্লব চলাকালীন লন্ডন এবং প্যারিসের পটভূমিতে এই উপন্যাসের রচনা।কাহিনীর শুরুতে দেখা যায় যে Jerry Cruncher নামক এক বার্তাবাহক, টেলসন ব্যাংকের ম্যানেজার Mr. Jarvis Lorry কে একটি বার্তা এনে দেন, যার উত্তর হিসাবে লরিসাহেব বলেন,"Recalled to life."
উনি এই বার্তাটি পাঠান Alexandre Manette নামক একজন ফ্রেঞ্চ চিকিৎসকের উদ্দেশ্যে, যিনি ১৮ বছর ধরে বাস্তিল দুর্গে বন্দী দশায় থাকার পর অবশেষে মুক্তিলাভ করেন।
জারভিস লরির সাথে দেখা হয় ডাক্তার ম্যানেটের কন্যার Lucie Manette, যে এতকাল তার বাবাকে মৃত বলে ধরে এসেছিল। লরিসাহেব লুসিকে নিয়ে ফ্রান্সে যান তাকে তার বাবার সাথে দেখা করাতে।
সেখানে গিয়ে লুসিকে প্রথমে চিনতে না পারলেও পরে ডাক্তার ম্যানেট তার স্ত্রীর মুখের সাথে লুসির মুখের মিল খুঁজে পেয়ে তাকে নিজের কন্যা বলে চিনতে পারেন। এতকাল ডাক্তার ম্যানেটের জীবন অতিবাহিত হয়েছিল জুতো বানিয়ে, যে কাজটি তিনি জেলে থাকতে শিখেছিলেন।
charitra mulya
দ্য কাউন্ট অব মন্টি ক্রিস্টো

ল্য কোঁত দ্য মন্তে-ক্রিস্তো "( , )" দ্য কাউন্ট অব মন্টি ক্রিস্টো) আলেক্সাঁদ্র্ দ্যুমা রচিত একটি রোমান্টিক এবং রোমাঞ্চকর উপন্যাস। ফরাসি উপন্যাস। এটি ১৮৪৪ সাল থেকে ১৮৪৫ সাল পর্যন্ত ধারাবাহিকভাবে ১৮ খণ্ডে প্রকাশিত হয়।আলেক্সাঁদ্র্ দ্যুমার লেখা অন্য উপন্যাস থ্রি মাস্কেটিয়ার্স সপ্তদশ শতকের ক্রয়োদশ লুইকে নিয়ে লেখা হলেও "দ্য কাউন্ট অব মন্টি ক্রিস্টো" সম্রাট নেপোলিয়নের ও তার পরবর্তী সময়কার ফ্রান্স ও ইতালির পটভূমিতে বর্ণিত এক দুর্দান্ত কাহিনী।
দ্যা কাউন্ট অফ মন্টেক্রিস্টো এর নায়ক এডমন্ড দান্তে মার্সেই-এর ফারাও নামক এক জাহাজে সেকেন্ড মেট হিসেব কাজ করে। জাহাজের ক্যাপ্টেন মৃত্যুর আগমুহুর্তে তাকে সম্রাট নেপোলিয়নের একটি চিঠি প্যারিসে পৌছানোর দায়িত্ব দেন। জাহাজের মেট দ্যাংলার এর সাথে শত্রুতার কারণে সে তার বিয়ের দিনে পুলিশের হাতে গ্রেফতার হয়। পুলিশ কমিশনারের বাবা ছিলেন এই চিঠির প্রাপক। তাকে বাচাতে পুলিশ কমিশনার দান্তেকে শ্যাতুদফ নামক ভয়ংকর কারাগারে প্রেরণ করে যেখান থেকে কেউই জীবিত বের হয়ে আসতে পারেনা। কারাগারে তার অ্যাবে ফারিয়া নামের এক পাদ্রীর সাথে দেখা হয় যে কারাগারের অভ্যন্তরেই নানাধরনের বই পড়ে এবং বিজ্ঞান চর্চা করে থাকে। তার কাছ থেকে দান্তে লুকানো একটি ধনভান্ডারের ম্যাপও পায়। ঘটনাচক্রে ফারিয়া মারা যায় এবং তার লাশ সেজে দান্তে জেলখানার বাইরে চলে আসে। ধনভান্ডার উদ্ধার করে দান্তে নতুন পরিচয়ে তার পিতৃপুরুষের শহরে ফিরে আসে। এসময় সে দেখতে পায় তার শত্রুরা অনেক উচু পদে আসীন হয়ে বসেছে। সে বিভিন্ন কৌশলে তাদেরকে তাদের পাপের শাস্তি দেয়।
বাংলাদেশে সেবা প্রকাশনী পেপারব্যাকে বইটির অনুবাদ প্রকাশ করেছে। বইটি বাংলাদেশেও পাঠক জনপ্রিয়তা লাভ করে।
এমিলের গোয়েন্দা দল

এমিলের গোয়েন্দা দল (Emil and the Detectives) জার্মান লেখক এরিখ কেস্টনার রচিত বার্লিনের পটভূমিতে রচিত কিশোর উপন্যাস। বইটি ১৯২৯ সালে প্রকাশিত হয়। বইটির নাম জার্মান ভাষায় "এমিল উন্ড ডি ডেটেক্টিভে" ("Emil und die Detektive")। বাংলাদেশে এই বই অবলম্বনে "এমিলের গোয়েন্দা বাহিনী" নামে শিশুতোষ চলচ্চিত্র নির্মিত হয়।
দ্য ক্যান্টারবেরি টেলস

'দ্য ক্যান্টারবেরি টেলস (The Canterbury Tales)মুলত ১৪৭৮ সালে এটি প্রথম ছাপা হয়. এটি ১৭,০০০ লাইন বিশিষ্ট কাব্যে রচিত একটি অসমাপ্ত বর্ণনামূলক গল্পগ্রন্থ। এটিতে মোট ২৪টি গল্পের সংগ্রহ রয়েছে। সাউথওয়ার্ক থেকে ক্যান্টারবেরি ক্যাথেড্রালে অবস্থিত সেন্ট থমাস বেকেটের সমাধির উদ্দেশ্যে গমনকারী তীর্থযাত্রীদের গল্প বলার প্রতিযোগিতার অংশ হিসেবে গল্পগুলো (অধিকাংশই পদ্য , যদিও কিছু কিছু গদ্যও রয়েছে) বর্ণিত হয় । প্রতিযোগিতার পুরস্কার ছিল ফেরার পথে সাউথওয়ারর্কের টাবার্ড সরাইখানায় একবেলা বিনা পয়সার খাবার।
জেফ্রি চসারের সাহিত্যিক জীবনের শুরুর দিকে রচিত "ট্রয়লাস এন্ড ক্রিসেডে", "হাউজ অব ফেম" এবং "পার্লামেন্ট অব ফাউল্স" এর মত অনেক সাহিত্যকর্মের ধারাবাহিকতায় " দ্য ক্যান্টারবারি টেলস" সাহিত্যকর্মটিকে বলা হয় চসারের ম্যাগনাম অপাস। তিনি তার গল্প এবং গল্পের চরিত্রগুলোর মধ্য দিয়ে সমসাময়িক ইংরেজদের সমাজের বিশেষ করে ব্রিটিশ চার্চের বিদ্রুপাত্মক ও সমালোচনামূলক চিত্র ফুটিয়ে তোলার চেষ্টা করেছেন। গঠনগতভাবে, সংগ্রহটি "দ্য ডিক্যামেরন" এর অনুরূপ যা ১৩৭২ সালে ইতালিতে চসারের কূটনৈতিক মিশনে তার অধ্যয়ন করার সম্ভাবনা রয়েছে।
চসার এখানে মৌলিক ও স্বতন্ত্র চরিত্রের রুপায়ন করেছেন ।চরিত্রগুলোর পেশা নানা ধরনের, নানা শ্রেণীর ।এর মধ্যে রয়েছে নাইট, স্কোয়ার,সৈনিক, ডক্টর, আইনঙ্গ,প্রভৃতি শ্রেণীর লোক, তেমনি রয়েছে অক্সফোর্ডের কেরানী, চাষী,ব্যবসায়ী,ছুতোর,তাতি,পাচক প্রভৃতি নিচু শ্রেণীর লোক ।সাধু,সন্ন্যাসী, ভিক্ষুকের উপস্থিতি ও বাদ য়ায় নি।
তিন মাস্কেটিয়ার

তিন মাস্কেটিয়ার () ফরাসি ভাষায় আলেক্সাঁদ্র্ দ্যুমা রচিত উপন্যাস। বইটি প্রথম প্রকাশিত হয় ১৮৪৪ সালে। উপন্যাসটির নায়ক আরতাঁনা, অ্যাথোস,পার্থোস এবং আরামিস। এই উপন্যাসটির ধারাবাহিকতায় আরো দুইটি গ্রন্থ রচনা করেছেন আলেক্সান্ডার দ্যুমা। এর মধ্যে একটি "ম্যান ইন দ্যা আয়রন মাস্ক" চরিত্রের কারণে বিখ্যাত দ্য ভিকম্‌তে ডি ব্রাগেলোঁ, বাংলায় যার অর্থ "দশ বছর পর"।
তার অন্যান্য কিছু কাজের মধ্যে, তিনি এটি ভূতলেখক অগাস্ট ম্যাকুয়েটের সহযোগিতায় লিখেছেন।
ফ্রান্সের রাজা এযোদশ লুই এর বিশ্বাস্ত মাস্কিটিয়ারর্স এর তিন সদস্য এথোস, প্রথোস ও আ্যারামিস এবং সদস্য উঠে আসা ডার্টানিয়ান মিলে ফ্রান্স ও রানী সন্মান বাঁচানোর জন্য রোমাঞ্চকর অভিজ্ঞতায় একটি কাহিনি
রিপ ভ্যান উইঙ্কল

রিপ ভ্যান উইঙ্কল ওয়াশিংটন আর্ভিং রচিত মার্কিন ছোটগল্প। গল্পটি ১৮১৯ সালে আর্ভিং রচিত গল্পগ্রন্থ "দ্য স্কেচ বুক অফ জেওফ্রি ক্রেয়ন, জেন্ট."-এ প্রকাশিত হয়। গল্পটি রচনার সময় তিনি যুক্তরাজ্যের বার্মিংহামে বসবাস করতেন এবং গল্পে নিউ ইয়র্কের ক্যাটস্কিল পর্বতের কথা উল্লেখ থাকলেও তিনি গল্প লেখার আগে কখনো ক্যাটস্কিল পর্বতে যান নি। গল্পের কেন্দ্রীয় চরিত্র রিপ ভ্যান উইঙ্কল একজন ওলন্দাজ বংশোদ্ভূত মার্কিন ব্যক্তি এবং তিনি মার্কিন স্বাধীনতা যুদ্ধ সময়কালে ক্যাটস্কিলে বাস করতেন। পরবর্তীতে এই গল্প থেকে চলচ্চিত্র নির্মিত হয়।
মার্কিন স্বাধীনতা যুদ্ধ শুরুর কয়েক বছর আগে নিউ ইয়র্কের হাডসন বদ্বীপের পাশে ক্যাটস্কিল পর্বতের পাশে এক গ্রামে বাস করতেন রিপ ভ্যান উইঙ্কল। রিপ ডাচ বংশোদ্ভূত মার্কিন। রিপ ভবঘুরে, সে পর্বতের অরণ্যে ঘুরে বেড়ায়। কিন্তু গ্রামের লোকজন তাকে খুবই পছন্দ করে, বিশেষ করে শিশুরা। কারণ সে তাদের গল্প শুনাত এবং খেলনা দিত। কিন্তু সে তার স্ত্রী কাছে পৃথিবীর সবচেয়ে বাজে স্বামী, যে কোন কাজ করে না। তাই সে এ নিয়ে সারাদিন তার সাথে ঝগড়াতে লিপ্ত থাকত।
শরতের একদিনে সে তার স্ত্রীর ঝগড়া থেকে বাঁচতে তার বন্দুক আর তার বিশ্বস্ত কুকুর উলফকে নিয়ে পাহাড়ে চলে যায়। একটি কাঠবিড়ালীর পিছু নিয়ে সে পাহাড়ের চূড়ায় উঠতে থাকে। হঠাৎ সে তার নামে ডাক শুনে দেখে একজন ডাচ পোশাক পরা একজন ছোট পিপা বহন করে পর্বতের চূড়ার দিকে উঠছে এবং তার সাহায্য চাচ্চে। তারা একসাথে পিপাগুলো নিয়ে উপরে উঠে এবং আবিষ্কার করে কোথায় থেকে বিকট শব্দ আসে। সে দেখে একজন সুসজ্জিত, নিশ্চুপ ও দাড়িওয়ালা লোক নাইন পিন বাজাচ্ছে। তারা কারা তা জানতে চেয়ে সে পিপা থেকে মদ নিয়ে পান করা শুরু করে এবং শীঘ্রই ঘুমিয়ে পরে।
ঘুম থেকে উঠে সে কিছু পরিবর্তন দেখতে পায়। তার বন্দুক পুরনো ও মরিচা ধরা, তার দাড়ি পা পর্যন্ত লম্বা এবং তার কুকুরটিকে আশেপাশে পাচ্ছে না। রিপ তার গ্রামে ফিরলে কেউ তাকে চিনতে পারল না। সে খোঁজ নিয়ে জানতে পারে তার স্ত্রী মারা গেছে, তার কাছের বন্ধুরা যুদ্ধে গেছে এবং কেউ কেউ সেই গ্রাম ছেড়ে চলে গেছে। সে সমস্যায় পড়ে যখন সে নিজেকে রাজা জর্জ ৩ এর একজন প্রজা হিসেবে দাবী করেন। সবাই অবাক হয়, কারণ মার্কিন যুক্তরাষ্ট্রের স্বাধীনতা যুদ্ধ সংগঠিত হয়েছে এবং রাজা জর্জের ছবির পরিবর্তে এখন হোটেলে জর্জ ওয়াশিংটনের ছবি ঝুলছে। সে আরও অবাক হল যখন দেখল সবাই আরেকজন লোককে রিপ ভ্যান উইঙ্কল নামে ডাকছে। আসলে সে তার ছেলে, এখন যুবক পুরুষ।
রিপ জানতে পারে পর্বতে যে লোকের সাথে দেখা হয়েছিল গুজব রয়েছে সে হেনরি হাডসনের ভূত। সে আরও জানতে পারে সে গত বিশ বছর ধরে এই গ্রামে ছিল না। গ্রামের সবচেয়ে পুরনো লোক পিটার ভান্ডারডঙ্ক তার পরিচয় নিশ্চিত করে। তার মেয়ে জুডিথ যে এখন বড় হয়েছে এবং বিবাহিত। তার একটি ছেলেও আছে, রিপের নামে তার নাম রাখা হয় রিপ ভ্যান উইঙ্কল ৩। জুডিথ তাকে নিয়ে তার স্বামীর বাড়ি যায়।
প্যারাডাইস লস্ট

প্যারাডাইস লস্ট ইংরেজ কবি জন মিল্টন রচিত মহাকাব্য। বাইবেল-এর কাহিনীকে ভিত্তি করে রচিত এই মহাকাব্য ১৬৬৭ সালে প্রকাশিত হয়েছিল। প্রথম সংস্করণে এটি দশ খণ্ডে প্রকাশিত হলেও ১৬৭৪ সালের দ্বিতীয় সংস্করণে এটি বারো খণ্ডে প্রকাশিত হয়।এটি একটি মহাকাব্য যা ব্লাঙ্ক ভার্‌স বা মুক্ত ছন্দে রচিত।মহাকাব্য টি বাইবেল এর কাহিনির ওপর ভিত্তি করে রচিত। প্রথম খণ্ডে মিল্টনের উদ্দেশ্য লক্ষ করা যায় মুলত মানুষের প্রতি ঈশ্বরের দৃষ্টিভঙ্গি কে প্রকাশ করা।
বাংলা সাহিত্যের প্রথম মহাকাব্য 'মেঘনাদবধ' কাব্যে 'প্যারাডাইস লস্ট' কাব্যের ছায়া পরিলক্ষিত হয়।